text:
Mi no ta corda exactamente ki dia Green Vibes a habri su portanan. Mi sa cu su benida a hasi mi curason super contento. Porfin, un tienda dedica na fruta y berdura local y productonan cu por juda nos cada un sinja planta. Mas contento ora mi a jega e prome biaha y a topa tur e bakinan yen di tur sorto di berdura fresco. Mi a cumpra na smaak y a traha tur sorto di receta cu mi mes a inventa. Soppi di e berdura cu mi a cumpra, pasobra soppi di berdura semper ta smaak bon. Mi a traha veggie bitterbal, stoba di berdura y garbanzo. Ki contento mi tabata dia mi a topa cu e patianan chikito, mes chikito y dushi manera mi padushi Cojashi tabata planta den su cunucu.
Pero un dia mi a topa Ari, e donjo y e la conta mi di e contratiemponan cu e ta topa. Esta tristo con un hoben cu a hinca tur loke e tin y su alma den su pashon pa plantacion tin cu lucha pa por wanta cabes riba awa. Mi persona y otro cliente fiel tabata jud’e cu promocion via nos pagina di Facebook y palabra di boca.
Nos a keda bin bek, pero nos tambe tabata ripara cu e surtido tabata bira cada bes menos. pero toch nos a keda mantene speransa. Finalmente Ari a anuncia cu Green Vibes lo sera pa fin di april.
Esaki tabata mi e ultimo biaha cu mi a haja dushi milon local, pampuna di botter y tomati cu no ta smaak awa. Mescos cu ami, mas cliente fiel ta spera di por sigi haja fruta y berdura di The Landfarm cumpra na un otro forma, podise manera e groenteboernan antes tabata pasa bende den e becindadnan na Hulanda.
Nos ta spera riba un man cu por juda, un milager, algo, pero pa e dushi berdura y frutanan di Green Vibes por sigi jega den nos cushina… Nan ta pa cuminsa organico, non GMO y di nos propio suela y cultiva for di e pashon di un yiu di tera.
Mi ta imagina mi mes cu si Cristo Hesus para awe den e haltura di mas halto, e ta wak tur e Bondad y tur e Retonan den un mundo confundi…
E soledad di Cristo Hesus den e mundo actual.
Buscando un potret di Cristo Hesus, esun aki a capta mi atencion y curason. Mi ta wak den e wowonan, e mirada cu ta wak leu aya y toch asina cerca di su mes, paden. Mi ta wak e mannan crusa y ta purba pensa cu e mente di Cristo…
Kico Cristo Hesus a pensa ora e tabata su so. Den hoffi di olijfi y e ciudad na su pia. Su so su so cu su Tata Celestial. Sabiendo kico ta E caminda, E dolor, cu como yiu di hende, E lo pasa aden.
Mi ta imagina mi si Cristo Hesus lo ta sinta riba e mesun baranca ey awe y ta wak bek riba e mundo. Mi ta kere cu E, como un Bon Wardador lo ta hopi impreshona cu e cantidad di bunita cosnan cu ta sosode den mundo… e hendenan di Bon Boluntad cu den tur adversidad y dificultad ta keda duna Bida na e Lus di Speransa pa un dia logra un mundo cu pas y hermandad.
Mi ta imagina mi mes cu si Cristo Hesus para den e haltura di mas halto, e ta wak tambe tur e gueranan, e destruccionnan, e bidanan inocente cu ta caba pa via di conflictonan den cua nan no tin arte ni parti. E ta wak e soledad di e hende den un mundo confundi. E ta wak e excesonan, e inhusticianan y e abusonan.
Mi ta imagina mi cu e ta pensa ‘Mi rumannan stima, mi lo kier pidi boso pa den e Dianan Santo aki, traha un tiki tempo, para keto un rato, sera bo wowo, bay paden y sinta un rato banda di mi riba e baranca den e hoffi di olijfi. Crusa bo mannan, sera bo wowonan, bay paden y hasi contacto cu bo curason y scucha mi curason. E ta pidi bo, pa nos hunto rescata e Birtudnan di Bida, aplica nan den bo bida di tur dia. Laga nan ta bo guia. Ban re-establese e Paraiso cu un dia mi Tata a brinda boso. Den nomber di tur e criaturanan cu ta cana rond, buscando nan felicidad den un mundo, bastante confundi….’


c: text/html

text:
E TOREN DI VIGILANCIA (EDICION DI ESTUDIO) December 2015
E edicion aki tin e articulonan di estudio pa e periodo di 1 pa 28 di februari 2016.
Bo Ta Corda?
Wak kico bo ta corda di e ultimo seis edicionnan di e revista E Toren di Vigilancia di aña 2015.
Jehova, e Dios di Comunicacion
E echo cu Dios a uza varios idioma humano pa laga nos sa su pensamento ta siña nos un berdad profundo.
Un Traduccion Cu Ta Touch Curason di Hende
Tres principio basico cu e Comite di e Traduccion di Bijbel di Mundo Nobo a uza.
E Revision di Aña 2013 di e New World Translation
Kico ta algun di e cambionan principal den e edicion aki?
E Lenga Ta Poderoso, Uz’e Bon
Con e ehempel di Hesus por yuda nos sa ki ora ta bon pa papia, kico nos mester papia y con nos mester papia cu otro hende?
Jehova Lo Sostene Bo
Con nos mester mira maleza, y con nos mester trata cu ne?
STORIA DI BIDA
Mi A Haya Paz cu Dios y cu Mi Mama
Ora Michiyo Kumagai a stop di adora su antepasadonan, el a crea un division entre e cu su mama. Con Michiyo a logra haya paz?
Index di Topico pa E Toren di Vigilancia 2015
Un lista di articulo cu a ser publica den e edicionnan pa publico y esnan di estudio.

robotstxt: allowed

filter: keep


text:
Dialuna den oranan di atardi Prome Minister Mike Eman tabata den bario di Angochi pa dos evento. E prome tabata e groundbreaking di e mini-cancha deportivo y inauguracion oficial di dos verkeersplateau cu a wordo construi recientemente.
“Mi ta hopi contento. Un palabra di gradicimento na DOW p’e hecho cu e lista di e proyectonan aki cu nos ta entrega na nan despues di bishita na barionan, poco-poco ta kedando cla.
Den tur e barionan cu a haci peticion pa verkeersplateau of iluminacion, ta hayando esakinan”, Prome Minister Mike Eman a bisa den presencia di un grupo di habitante di e bario.
E mandatario a recorda tambe, den cuadro di e proyectonan aki, cu algun luna pasa ora el a bay Hulanda, a firma un acuerdo cu Minister Plasterk pa aloca e resto di fondonan di FDA pa mehora infrastructura, specialmente camindanan afecta pisa p’e yobidanan recien, pero tambe p’e areanan unda cu pa algun aña caba ta pidiendo caretera.
“Ta berdad tambe cu e cantidad ta hopi grandi, p’esey nos a cuminsa cu e cantidad cu nos por a aloca denter di e presupuesto cu nos a logra combina cu e resto di placa cu a keda di FDA”, e mandatario a bisa.
En total a pone 2 verkeersplateau, pa yuda baha velocidad di e autonan cu ta pasa den e area aki, cerca di e veld unda tin hopi mucha ta hunga. E atardi ey e mandatario a sinti un alegria grandi di mira cu su Gobierno a cumpli cu e bario di Angochi.
“Mi ta hopi contento cu awe mi ta para aki cu rumannan Morillo na Angochi, unda verkeersplateau a wordo poni. Hopi locual nos conoce den cambionan den Angochi y deporte ta danki na empeño di e famia aki. Cada bes cu mi bishita ta haci un apelacion riba Gobierno pa duna un man”, el a sigui bisa.
A recorda proyectonan manera renobacion di clubhuis di Arsenal, construccion di tribuna y awo ta realisacion di e mini-cancha deportivo (veld artificial) cu ta wordo realisa cu contribucion di Comite Olimpico Arubano, dirigi pa sra. Nicole Hoevertsz cu intermediacion di Ditto Acosta. Esaki ta e prome di un serie di seis cu ta bay construi rond Aruba, pa Santa Cruz.
Otronan lo wordo construi na Centro di Bario Ayo, Bubali, Dakota, Primavera y La Fama.
“Tur esaki ta parti di e trabounan cu nos ta haci pasobra ora cu a bishita e barionan a haya informacion di habitantenan di kico ta nan deseo y prioridadnan. Nos a traha riba nan peticion y a cumpli cu nan. Unda cu nos por a yuda y lo sigui yuda”, Eman a remarca.
P’esey e mandatario ta haci un apelacion na ciudadanonan pa mira rond den barionan y rond di Aruba rib’e trabounan cu a wordo haci.
“Si e no a yega bo bario ainda, djis tin pasenshi, meta di nos ekipo ta p’e felicidad y e cambionan aki yega den tur bario di Aruba”, Eman ta conclui.


text:
WASHINGTON, D.C., Merca- Den e demanda presenta den un tribunal federal, tres muhe, cu ta integra aviacion, warda costa y ehercito, a referi na e incertidumbre riba su futuro, como tambe e posibilidad di perde nan derechonan post- militar (specialmente ora di baha cu pensioen).
Un vocero di Pentagono a nenga di duna comentario door cu e caso ta andando ainda.
Den un serie di tweets dos siman pasa, Trump a cancela un medida aproba pa Obama mas di un aña pasa.
“Despues di a consulta cu expertonan militar, boso ta wordo informa cu gobierno di Merca lo no acepta y lo no permiti personanan transexual desempeña ningun funcion den e Forsanan Arma Mericano”.
Trump a haci e anuncio aki sin niun tipo di coordinacion cu Pentagono y durante cu e secretario di Defensa, Jim Mattis, tabata cu vakantie, lagando e departamento pa tuma un posicion coherente despues di e anuncio.
E demanda ta contra di Trump, Mattis y otro militarnan cu cargonan halto y responsabel, haci door di e Centro Nacional di Derechonan di Lesbiana (NCLR) y e Aliansa Gay y Lesbiana contra Difamacion (GLAAD). Ningun di e demandantenan a identifica nan mes.
Segun e demanda, reestablece e prohibicion ta inconstitucional.
Desde de anuncio presidencial, White House no a duna Pentagono ningun indicacion di cual ta e procedimento cu lo mester sigui, pa cual e politica di aceptacion di personanan transgenero ta mantene efectivo sin ningun cambio.
Fuente: http://www.noticiasrcn.com/internacional-america


text:
WILLEMSTAD – Diasabra mainta alrededor di 06.40’or, Central di Polis a dirigí diferente unidad riba Weg naar Westpunt na altura di Zegu, pa un accidente entre 3 vehículo y di cua un di nan su chofer tabata den un estado critico.
For di un investigacion preliminar realisá n’e sitio, a sali na cla cu chofer di un SUV cu tabata core riba e caminda en cuestion den direccion di Banda Bou, pa motibonan te ainda desconocí a bay core riba su man contrario y dal practicamente frontal contra un auto di famia cu tabata core riba e mesun caminda ey den direccion di e plenchi di tráfico Zegu.
E auto aki a bay cay cant’i caminda y e chofer a keda pega den su auto.
Cu yudansa di brandweer a saca e víctima aki, cu ya no tabata duna señal di bida mas, for di su situacion penoso.
Dòkter di Polis n’e sitio mes a constatá morto di Rodney Davis Siegmar Ogenia, naci na Còrsou dia 23 di jüli 1983 (33 aña), kende a resulta di t’e prome morto di trafico di Corsou pa 2017..
Debí n’e impacto fuerte aki, e SUV a zwaai y bay dal den banda robes di un otro vehículo cu tambe tabata bayendo den direccion di plenchi di tráfico na Zegu. Ambulance a transportá chofer di e SUV cu a sufri algun herida.


text:
WILLEMSTAD – Marina Hulandes a intercepta y para un transporte di droga den lama Caribe recientemente. Cu uzo di e.o. e dash 8, e avion maritime di Kustwacht Caribisch Gebied (KWCARIB), a detecta un go fast sospechoso noord oost di Bonaire. E bapor Hulandes Zeeland, cu tabata na caminda bek pa Hulanda despues di su trabou den Caribe, a cambia su curso y yega pa asisti. A sigui un persecucion cu helicopter di Zeeland, unda cu te hasta disparo a cay pa obliga esnan riba e gofast pa para. E momentonan ey esnan abordo di e gofast a tira tur loke nan tabatin den lama. E helicopter a tira e motornan di e gofast, destruyendo esaki pa forza e gofast pa para. Na final, a haya 12 bulto balora na 600 kilo di cocaine, cu a wordo tira di e gofast, den lama. A detene e tripulantenan di e gofast. Zeeland a transporta e detenidonan y e droga confisca bek pa Corsou, y despues a sigui su curso pa Hulanda.
ORANJESTAD /WILLEMSTAD - A haña un resto mortal mas di e grupo di indocumenta cu nan lancha a faya cu nan riba laman. Asina vocero di warda costa Roderick Gouverneur a confirma. Awor e cantidad di morto ta 5. Helicopter ta buscando atrobe. Awor cu 48 ora a pasa tin chens cu mas curpa lo drif bin ariba.
WILLEMSTAD – E ex minister di Corsou George Jamaloodin no ta wordo extradita. Vocero di ministerio publico di Corsou y St Maarten ta desmenti e informacion cu a keda publica riba front page di e corant Extra e siman aki. E noticia no ta cuadra cu berdad, segun Serphos a sigura e portal aki. Ora cu a puntra ki dia si, Serphos a bisa, “Nada ainda”. E matutino di Corsou a publica diahuebs riba su front page cu Jamaloodin definitivamente lo keda extradita for di pais bisiña Venezuela. Esaki despues cu aña pasa autoridad Venezolano a bay di acuerdo cu e extradicion. Tramite a cuminsa pa e extradicion, pero no tin fecha ainda. Unda Extra a saca e informacion aki, no ta conoci. Jamaloodin ta wordo sospecha di un cantidad di cos pa cual e tin cu bin responsabiliza su mes na Corsou. Ora cu a pidie voluntariamente entrega su mes, e no a reacciona, pa cual a pidi un orden di aresto pe. Autoridad Venezolano a cumpli cu esey y tine deteni na e pais bisiña, pendiente su extradicion.
WILLEMSTAD - Findishi di Ministerio Publico (OM) Corsou di un avion CanadAir cu 11 asiento (registracion N545SD) a sera awe 30 di december 2017. A bende e avion finalmente pa 700.000 dollar Mericano.
WILLEMSTAD – E posibel union of fusion entre InselAir International y Avianca no ta sigui mas. Asina minister di economia di Corsou Steven Martina a informa diahuebs durante un conferencia di prensa, segun e vespertino di Corsou Antiliaans Dagblad. E compania madre Synergy ta bula afo y pues asina termina un negociacion di 9 luna despues cu a firma un ‘letter of intent’, cu awor ta keda solamente na ‘intento’. Complicacion huridico pa tuma e compania ta un di e motibo principal segun presidente di e comision negociado Etienne Ys. Segun leynan local, un compania di afo no por tuma accionnan mayoritario di un aerolinea over. E por crea problema cu paisnan internacional relaciona cu acuerdonan bilateral. E paisnan ta haci deal cu aerolineanan a base di nan caracter nacional, pero no por haci esey si e doño di e compania ta uno di afo. Gobierno di Corsou a informa cu awor nan ta bay busca otro alternativa pa toch logra rescata e aerolinea local. Inicialmente a bisa cu e unico forma cu por a salba InselAir International, ta cu e union of toma di Avianca. Awor esey ta cambia y ta mustra cu lo sigui busca mas alternativa. Foto cortesia Antiliaans Dagblad.
WILLEMSTAD – E homber J.L.F.P. (Curaçao, 1990) a keda sentencia awe pa a cende un auto na candela intencionalmente. E castigo impone ta 15 luna di castigo di prison, di cual 5 ta condicional, y 3 aña periodo di prueba. Huez a tene cuenta cu ta trata di un persona cu ta un ‘first offender’. E caso tabata ora cu e persona aki a cende auto di e vocero di ministerio publico Norman Serphos na candela na mei di e aña aki.
ARLINGTON, Va., December 18, 2017 – PAE (Pacific Architects and Engineers Incorporated) a haya un contracto di 79 miyon dollar pa provee sosten pa e base conoci como FOL (Forward Operating Locations na Aruba y Corsou. Entre e loke e compania tin cu provee, nan mester prove operacion di supervision aereo pa bringa droga, planea mision y ehecucion, personal permanente asigna, ekipo y facilidad, ekipo y facilidad. E periodo valido pa e oferta ta un aña di base y un opcion pa 4 aña mas. Fuente PAE. Foto cortesia 12th US Airforce.


text:
Diadomingo alrededor di 11’or di anochi, a bati alarma pa un caso di atraco arma cu a tuma luga na un adres den Hooiberg, situa pabou di Dennis Bar.
E habitantenan mes a bandona e sitio despues cu nan a bira victima di atraco na man di dos persona di habla Spaño. Polis a topa cu un amigo di e famia n’e sitio, kende ta conta cu e famia a sali na coremento despues cu nan a wordo atraca den nan cas.
E atracadornan indiscutiblemente ta parti di e mesun grupo cu ta invadiendo casnan di famia y hortando e. o. placa y pertenencianan di balor. Esaki ta bira un di varios caso di atraco na cas cu tin ciudadanonan puntrando cuanto mas nan tin cu wanta.


text:
Central ta dirigi patruya di Noord na un cas na Montaña caminda un persona a wordo mordi pa un cacho. Eynan e victima MIZS a declara cu el a cana pasa un cas na Montaña, caminda dado momento tres cacho a sali bin riba dje. Un di e cachonan a morde na su pia robes. Door di esey el a cay riba vloer y a kibra su celular. Patruya a avisa MIZS pa e bay hospital pa e haya tratamento medico y a mustre riba su derechonan.
Na e adres na Montaña, e doño di e cacho no tabata tey na cas. Polis di bario di Noord a wordo poni na altura, como tambe Central.
Dama ta wordo mordi pa cacho na Montaña
Central ta dirigi patruya di Noord na un cas na Montaña caminda un persona a wordo mordi pa un cacho. Eynan e victima MIZS a declara cu el a cana pasa un cas na Montaña, caminda dado momento tres cacho a sali bin riba dje. Un di e cachonan a morde na su pia robes. Door di esey el a cay riba vloer y a kibra su celular. Patruya a avisa MIZS pa e bay hospital pa e haya tratamento medico y a mustre riba su derechonan.


text:
Na caminda pa e fiesta grandi
Diabierna awor dia 1 di november 2013 Biblioteca Nacional Aruba ta organisa su di 21 Festival di Buki pa Mucha. Esaki ta tuma lugar dilanti Biblioteca na Playa. Ora: 6.00 p.m– 8.00 p.m. Lema di e aña aki ta: “Buki buki den wega, pianan na careda!”
Durante e Siman di Buki, manera custumber, e librerianan participante ta regala, cu cada compra di un buki di mucha na un suma stipula, e Regalo di e Siman di Buki di Mucha.
E aña aki “Na caminda pa e fiesta grandi!” ta e escohencia pa e festival. Esaki a wordo skirbi pa Sr. Gino Vrolijk, autor participante na e festival. Na caminda pa e fiesta grandi / Op weg naar het grote feest ta su di dos buki y ta un honor grandi p’e cu el a haya e oportunidad pa skirbi e Regalo di Siman di Buki pa e Festival di Buki di Mucha di Aruba pa aña 2013.
E financiamento di e Regalo di e Siman di Buki ta un cooperacion entre Biblioteca Nacional Aruba, RBC Royal Bank, Plaza Bookshop, De Wit & Van Dorp Stores, Antraco Aruba NV y Educar NV. Organisadornan di e festival ta masha contento cu e publicacion aki cu pronto muchanan na Aruba por haya pa lesa y disfruta di dje.
Autornan/ ilustradornan ta bishita diferente scol entre dia 4 te cu dia 7 di november. Ta bai tin participantenan di Aruba, Curaçao, Bonaire, Hulanda y Costa Rica. Bin disfruta di e dushi ambiente, show, canto, bendemento di buki, cushina y bar bon surti. Un y tur ta bon bini pa pasa for di 4’or di atardi.


text:
Opa y Oma, lesa pa nos awe, pa mañan nos sa!
E aña aki e conocido autor di e serie di buki pa mucha ‘Koen Kampioen’ y ‘James Blond’, sr. Fred Diks, ta skirbi e buki pa e Festival d buki pa mucha 2016, asina e comision di e festival a revela na prensa ayeratardi. Lema di e festival ta ‘Opa y Oma, lesa pa nos awe, pa mañan nos sa!’
Cu e lema aki ta pone atencion riba e famia, welo cu wela cu por yuda nan nietonan activamente cu lesamento door di lesa pa y cu nan y conta storia. Na Hulanda e autor di buki pa mucha, Dolf Verroen, ta skirbi e buki di Kinderboekenweek 2016.
Fred Diks a namora cu Aruba durante su bishitanan pa e Festival di buki na 2014. Esaki a inspira Fred Diks pa skiribi e buki ‘Goud op Aruba’ pa e serie di Koen Kampioen. Esaki ta den coleccion di biblioteca pa mucha por fia.
E Festival di buki pa mucha ta tuma lugar den siman di 28 di oktober pa dia 4 di november. Ya e comision di e festival ta trahando riba e organisacion. Artista local Ryan Oduber ta ilustra e buki di Fred Diks y sra. Lilian Semeleer, hefe suplente di Biblioteca Nacional Aruba ta percura pa e traduccion na Papiamento. E buki pa mucha lo ta na dos idioma pa asina hopi mucha por lesa e buki. Tur scol participante lo haya un ehemplar di e buki aki manera custumber y e buki lo ta obtenibel gratuitamente cu cada compra na libreria local. E siman di buki 2016 ta un siman yen di actividad pa promociona lesamento y contamento di storia y ta laga e mucha cera conoci cu e mundo di buki.
Biblioteca ta spera cu tur scol cu ta desea di participa tuma bon nota di e fechanan di e festival y cu e maestronan encurasha y motiva e muchanan pa nan forma parti activo den e Siman di Buki 2016.


text:
E luna aki a eligi Francis Odor, enfermero na ICU esta “Intensive Care Unit” como empleado di luna. Durante Siman di Enfermeria director di cuido na Dr. Horacio E. Oduber Hospitaal, sr. Ezzard Cilié tabatin e honor di otorg’e su certificado.
“Nos ta hopi contento, pasobra Francis Odor ta un nurse cu ta traha masha duro. E ta motiva tur su coleganan, e ta yuda, y e ta duna les”, asina Zorgmanager di ICU, sr. Gino Paskel a remarca. Francis Odor ta forma parti di e comision di CPR di Hospital y e ta hopi activo den e grupo BHV (bedrijfshulpverlener) di Hospital.
Rib’e piso mes tur hende ta hay’e amabel, un bon colega y e ta haci su trabou hopi bon y profesional. E ta trece trankilidad den momentonan di crisis y p’esey e ta un colega masha aprecia.
Francis ta den servicio di Hospital desde augustus 2002, pues lo celebra su 15 aña di aniversario e aña aki. El a desaroya su mes di enfermero general pa un enfermero specialisa den ICU.
Un enfermero cu ta confiabel, digno y bon prepara. Francis tin un pasion grandi pa su trabou y hasta ta comparti su conocemento dor di duna les den BLS (Basic Life Support) y ACLS (Advanced Cardiac Life Support).
Francis Odor no tabata sa cu el a sali e empleado di luna y esaki tabata un sorpresa p’e.
“E tabata un sorpresa y mi no a sper’e. Net nan a pidi mi pa bay duna les y na mi yegada mi a mira batayon di hende hunto bisando cu mi ta empleado di luna”, Francis Odor a remarca.
E ta haya esaki algo great y e ta honra pa ta e empleado di luna.
“Mi ta kere cu awendia tin posibilidad di sigui studia na Aruba mes pa loke ta medicina.
E posibilidad ta amplio. Prome cu dicidi di bay studia afo, ta bon pa mira e posibilidad pa studia aki na Aruba unda cu tin un bon hospital, ekipa cu hopi material y ekiponan moderno”, Odor a duna di conoce.
Francis Odor a demostra di tin un pasion grandi pa su trabou y a ricibi e reconocimento aki bon mereci, masha pabien!


text:
E miho sonjonan ta esunnan cu bo ta sonja lanta!
Bo tabata sa?
Bo sa cu nan ta bisa cu e miho sonjonan ta esunnan cu bo ta sonja lanta, cu bo wowo habri.
Sera bo wowonan un rato asina y bay bek den e tempo cu bo tabata un mucha.
Pensa riba lo siguiente: ‘Kico bo kier a bira dia bo bira grandi?’
Bo a logra esaki? Pakico si of pakico no?
Awo habri bo wowonan y pensa pa bo mes, si ainda bo tin e mesun sonjo of deseo.
Kico bo lo kier hasi pa logra loke bo a sonja di dje y podise te hasta un tiki mas!
Scirbi nan pa bo mes den un schrift of notebook.
Repasa nan tur dia. Ki stap bo kier of por tuma awe?
Hasi’e sin miedo!
Y majan atrobe hasi e mesun ehercicio.
Y otro majan.
Y tur dia cu ta sigi.
E miho sonjonan ta esunnan cu bo ta sonja lanta!
Bo tabata sa?
Ban hunto hasi nos sonjonan pa nos bida realidad.
Tambe pa nos comunidad.
Y pa nos mundo!
Exito!
Bo mag comparti bo experencia cu e lesadornan di Comprondiendo Bida riba e pagina di Facebook.
Lo ta hopi bunita pa cada sector den comunidad duna atencion na e dia aki, esta e Dia Internacional di Famia. Dialuna, 15 di mei.
Dialuna, mei 15 ta Dia Internacional di Famia, manera decreta pa Nacionnan Uni desde 1996.Tema pa 2017 ta: “Famia, educacion y bienestar”
E anja aki ta focus riba e rol di famia den sociedad, e maneho di gobierno pa promove educacion di famia y tin acceso na bienestar. E atencion pa e dia ta tambe pa crea conciencia con importante ta pa muchanan haja educacion sano desde hopi chikito te dia nan bira adulto.
Un otro meta di Dia Internacional di Famia ta pa mustra gratitud na tur otro persona y organisacion cu ta juda den educacion di mucha. Asina por pensa riba wela y welonan, famia cercano, bon bisinja y amigonan, instancia, fundacion y gruponan social. Nan ta duna un man pa e famianan den un pais por tin bienestar. Ta bon tambe pa duna reconocimento na empresanan cu tin condicionnan di trabou cu ta sostene e famia dor di por ehempel ofrece oranan di trabou flexibel of parttime. Tambe na empresanan cu ta duna hoben- y grandinan oportunidad pa keda activo den trabou pa asina por juda nan famia.
Ta un dia cu nos por duna atencion den media riba e importancia pa tin e conocemento adecuado pa promove un sistema di biba cu ta bon pa nos medio ambiente y ta sostenibel. Na esnan cu ta guia famianan con pa comunica cu otro na un forma sano y respetuoso. Con pa respeta e derechonan humano y promove pas y igualdad den cada famia y pais. Y naturalmente na e instancia y personanan cu ta duna di nan tempo pa comparti nan concemento.
Lo ta hopi bunita pa cada sector den comunidad duna atencion na e dia aki, esta e Dia Internacional di Famia. Di parti di www.comprondiendobida.com nos lo desea di wak tambe actividadnan special pa famianan den bario. Tambe pa duna un carinjo special na e famianan chikito di un solo persona. Hopi biaha nan ta hendenan cu ta biba den soledad. Duna nan tambe un man di aprecio, di hermandad y humanidad.
Felis Dia Internacional di Famia di parti di www.comprondiendobida.com
Mi no ta corda exactamente ki dia Green Vibes a habri su portanan. Mi sa cu su benida a hasi mi curason super contento. Porfin, un tienda dedica na fruta y berdura local y productonan cu por juda nos cada un sinja planta. Mas contento ora mi a jega e prome biaha y a topa tur e bakinan yen di tur sorto di berdura fresco. Mi a cumpra na smaak y a traha tur sorto di receta cu mi mes a inventa. Soppi di e berdura cu mi a cumpra, pasobra soppi di berdura semper ta smaak bon. Mi a traha veggie bitterbal, stoba di berdura y garbanzo. Ki contento mi tabata dia mi a topa cu e patianan chikito, mes chikito y dushi manera mi padushi Cojashi tabata planta den su cunucu.
Pero un dia mi a topa Ari, e donjo y e la conta mi di e contratiemponan cu e ta topa. Esta tristo con un hoben cu a hinca tur loke e tin y su alma den su pashon pa plantacion tin cu lucha pa por wanta cabes riba awa. Mi persona y otro cliente fiel tabata jud’e cu promocion via nos pagina di Facebook y palabra di boca.
Nos a keda bin bek, pero nos tambe tabata ripara cu e surtido tabata bira cada bes menos. pero toch nos a keda mantene speransa. Finalmente Ari a anuncia cu Green Vibes lo sera pa fin di april.
Esaki tabata mi e ultimo biaha cu mi a haja dushi milon local, pampuna di botter y tomati cu no ta smaak awa. Mescos cu ami, mas cliente fiel ta spera di por sigi haja fruta y berdura di The Landfarm cumpra na un otro forma, podise manera e groenteboernan antes tabata pasa bende den e becindadnan na Hulanda.
Nos ta spera riba un man cu por juda, un milager, algo, pero pa e dushi berdura y frutanan di Green Vibes por sigi jega den nos cushina… Nan ta pa cuminsa organico, non GMO y di nos propio suela y cultiva for di e pashon di un yiu di tera.
Felicidad, nos tur ta busc’e! Conciente of inconciente y e caminda cu ta hiba nos na dje, por ta un caminda di rosa of un caminda jena cu sumpinja. Ta depende di e nivel di conciencia di cada hende. Ta depende di su criansa, educacion y informacion cu e a busca pa haja su caminda. Buscando felicidad no ta asina dificil, si hopi profundo y fastioso ora bo mester wak bo mes den spiel.
Cuminsa pensa riba loke ta scirbi aki riba y keda pendiente pa e proximo articulo.
Poder di Intencion ta un energia Universal na cua nos tur tin aceso! E ta hasi posibel pa nos co-crea E Bida cu nos ta desea di berdad.
Re- programa bo mes cu e pensamentonan aki:”Mi ta stima mi mes, mi ta acepta mi mes manera mi ta, mi ta aproba mi mes”… “Mi ta sano y perfecto manera mi a ser crea, mi tin e curpa ideal”, “Mi ta e jiu stima di un universo abundante: nada ta falta mi”.
“La primera lección que he recogido del libro. Aprender a descubrir las mentiras de tu ego y desbaratarlas en base a 6 frases:
1. No SOY lo que tengo. Mis posesiones no me defienen como persona.
2. No SOY lo que hago. Lo que consigo no me define como persona.
3. No SOY lo que los demas piensan de mi. Mi reputación no me define.
4. No ESTOY separado de los demás. No es mi cuerpo lo que me define como ser único.
5. No ESTOY separado de todo lo que me falta en la vida. Las cosas están allí, porque el universo es abundante, solo tengo que mirar bien y aprovecharlo.
6. No ESTOY separado de Dios. Mi alma es parte de Dios, y como tal, inmortal e infinita.”
Diasabra, januari 14-21-28… Workshop ‘ 2012 y bo proposito di bida’, combina cu Wellness cu puro naturalesa. Basa riba e buki ‘The Power of Intention di dr. Wayne Dyer. E
Poder di Intencion ta un energia Universal na cua nos tur tin aceso! E ta hasi posibel pa nos co-crea E Bida cu nos ta desea di berdad.
Esaki y mas bo por hasi na e workshop aki! Bin cu bo famia, amigo, colega of bo so.
Pa workshop: 25 Afl.
Mas info & registra? Jama 741 3300 (Ingrid) of 734 1994 (Francis)
bo por bishita www.camacuri.com of www.comprondiendobida.com
Riba Facebook bo por bishita e paginanan: Comprondiendo Bida of Aruba Wellness Garden
De workshop “Wellness met puur natuur” is een project van Aruba Wellness Garden, Comprondiendo Bida en Camacuri. Dit evenement is een uniek concept op Aruba. Het combineert de helende en relaxerende krachten van onze prachtige Arubaanse natuur.
De workshop “Wellness met puur natuur” vindt plaats op het Fofoti strand net voorbij het Wilhelmina Park. Het evenement is een project van Aruba Wellness Garden, Comprondiendo Bida en Camacuri. Dit evenement is een uniek concept op Aruba. Het combineert de helende en relaxerende krachten van onze prachtige Arubaanse natuur. De deelnemers komen met de intentie om balans en harmonie te creeren tussen hun lichaam, geest en mentale welzijn. En dat is wat ze absoluut krijgen. Het fantastische aan de workshop is dat er tussen deelnemers, waarvan de meesten elkaar meestal niet of nauwelijks kennen, een prachtig gevoel van saamhorigheid en vriendschap ontstaat.
De intentie van de organisatoren Ingrid Werleman en Francis Quandt –Bulters is om een gevoel van saamhorigheid, dankbaarheid, plezier, relaxatie, eenheid, vriendschap, respect en liefde en trots voor de natuur en de bewoners van Aruba te creeren. Het prachtige is dat de deelnemers meestal van verschillende nationaliteiten en achtergronden zijn en zich weten te verenigen als een familie om met elkaar deze doelen te bereiken. Zo is duidelijk dat er behoefte is aan het type workshop als deze, die iets totaal anders te bieden heeft dan de gebruikelijk workshops. Op deze manier kunnen we de krachten bundelen om samen een duurzaam en verenigde wereld te ontwikkelen.
Het evenement is luchtig, ontspannen en toch vol betekenis. Er ontstaat flow en eenheid en iedereen accepteert elkaar op een hele mooie manier.
Het programma bestaat uit een onderdeel rekken en strekken, scrubben met behulp van zand van het strand en zelfmassage met hotstones en zelfgemaakte massageolie. Deelnemers gaan naar huis met een huid als zijde. Het evenement wordt afgesloten met een meditatie en thee met fruit en nootjes.
Om nog meer mensen de gelegenheid te geven deel te nemen aan deze fantastische do-workshop “Wellness met puur natuur” wordt bij voldoende deelname elke woensdag en zaterdag herhaald.
De groepen worden klein gehouden om zo de deelnemers voldoende aandacht te schenken.
De workshop is open voor mensen van alle leeftijden en voor mannen en vrouwen, samen of alleen, met familie en/of vrienden.
Voor informatie en registreren, tel.: 00297 741 3300 (Ingrid) of 00297 7341994 (Francis) of ga naar de website www.camacuri.com – www.comprondiendobida.com . U kunt ons ook op Facebook vinden. Bezoek de pagina’s Comprondiendo Bida of Aruba Wellness Garden.
Con bo a pasa bo Pasco? Victor Hunt ta comparti un carta di Hesus pa corda nos riba e origin di Pasco….
Un contribucion di Victor Hunt
Manera bo sa, e dia cu mi ta hasi anja tabata ayera. Tur anja tin un celebracion na mi honor y mi ta kere cu e anja aki e celebracion lo wordo ripiti.
Durante e periodo aki tin hopi hende ta cumprando regalonan, tin hopi anuncio riba radio, ariba television, anto den tur parti di mundo tur hende ta bisando cu e dia cu mi ta hasi anja te jegando mas y mas serca.
E ta hopi bon pa sa, cu por lo menos un biaha pa anja, hende ta pensa ariba mi. Manera boso sa, e celebracion di e dia cu mi ta hasi anja a cuminsa hopi anja pasa. Den cuminsamento hende tawata comprendo y gradicido pa tur cos cu mi a hasi pa nan.
Pero awendia, e ta parse cu niun hende ta corda e motibo pa e celebracion. Famia y amignan ta bini hunto y pasa bon, pero nan no sa e motibo pa e celebracion.
Mi ta corda cu anja pasa tawata tin un fiesta masha grandi mes na mi honor. E mesa di cena tawata jen di cuminda dushi, bolo, fruta, chuculati y mangel. E decoracion tawata tremendo y tawata tin hopi, pero hopi regalo mes.
Pero bo kier sa algo? Ami mes no a wordo invita. Ami tawata esun cu a hasi anja, pero nan no a ni corda pa invitami.
E fiesta tawata pami, pero ora e dia grandi a jega, nan a lagami afo, nan a sera e porta den mi cara….y mi tawata kier pa ta cu nan y come hunto cu nan.
Mi kier comparti algo cu bosonan. Door cu mi no a wordo invita, mi lo tin mi mes un celebracion, un fiesta grandioso. Un fiesta cu lo dura un eternidad. E invitacionan ta sali awe y abo tambe ta invita.
Acepta mi invitacion y mi lo scirbi bo nomber cu letternan di oro den mi buki di bida.
Te aki un rato,
Cu amor
Hesus.
Pa mas informacion:
Victor Hunt
Cel. 565 9171
cvictorh@setarnet.aw
Tin hopi forma pa bo haja un dushi sonjo… Ata aki un tip balioso! Cu Danki na Victor Hunt.
E ehercicio aki bo por hasi ora bo ta bay drumi. Bo ta drumi riba bo cama cu bo curpa full plat y bo ta purba di tene henter bo curpa keto, pero tambe bo mente. Paga lus, drumi riba cama y sera bo wowo. Awor bo ta pone bo mannan na banda di bo curpa y bo planta di man poni p’ariba. Awor bo ta bay pone atencion riba cada parti di bo curpa. Pone tension prome pa despues laga los y relaha. Concentra prome riba bo pianan. Pone tension prome riba bo pianan pa despues laga los y relaha. Despues hasi mescos cu bo enkelnan, bo batata di pia, bo barica, lomba, mannan, schouder, nek y bo cabes. Awor wak si ainda bo ta sinti tension un caminda den bo curpa. Bay na e lugar aki y relaha bo mes. Concentra riba bo rosea y hasi un esfuerso pa relaha bo mes completamente. Awor cu tur tension a sali di bo curpa, bo por relaha bo mente tambe. Continue reading “Drumi dushi cu un ehercicio di relajacion”
Cada biaha mas hende ta discubri e balor di duna nan mes balor. Cada biaha mas hende ta realisa cu nan curpa ta un instrumento hopi importante pa por logra nan meta y sonjonan di bida. E ultimo workshop a concentra riba e tema stress y relajacion. E tabata un evento cu tabatin un combinacion di informacion teoretico, cu hopi ehercicio practico, tin ora combina cu momentonan sereno, otro biaha agradable y te hasta humoristico tin ora. E prome y di dos siman di november ta ripiti e workshopnan. Pa mas informacion wak nos pagina riba Facebook
Un meta importante di e workshopnan di wellness ta pa duna e participantenan instrumentonan basico, practico y efectivo pa por crea un balansa sano entre cas, trabou y sociedad den nan bida. Esaki pasobra si bo ta sinti bo mes bon y felis cu bo mes, bo por tin tur atencion pa tur loke ta rondona bo y cumpli cu loke abo a propone.
Cada biaha mas hende ta discubri e balor di duna nan mes balor. Cada biaha mas hende ta realisa cu nan curpa ta un instrumento hopi importante pa por logra nan meta y sonjonan di bida. Hopi biaha nos ta pensa cu trabou y cosnan material ta e metanan principal den bida y ta lubida cu esaki ta nos propio crecemento personal y spiritual.


text:
Beisbòl
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Beisbòl ta un bat-and-ball game ku ta kedá hungá entre dos ekipo di kada un nuebe hungadó ku ta tuma turno di bati i filia.
E ofensa ta hasi atempto di skor kareda dor di bati e bala ku ta keda tirá pa e picher ku un bate ku ta wòrdu di swing ku un bate dor di e batedor i despues kore kontra di oloshi pasa 4 base; primera, segunda, tersera i home plate. Un kareda ta keda hinká ora un hungadó pasa na tur base i yega bek na home plate.
Hungadónan ku ta den e ekipo ku ta bati ta tuma turno pa bati kontra di e picher di e ekipo ku ta filia. E picher aki ta purba na preveni kareda dor di out batedonan den diferente manera. Un hungadó ku ta den e ekipo ku ta na bate i a yega base safe, por purba di roba base ora ku un kolega den su ekipo ta na bate. E ekiponan ta kambia entre bati i filia ora ku e ekipo ku ta filia saka tres out. Un inning ta ensera ku kada ekipo a bini na bate kada biaha, kuminsando ku e ekipo di bishita. Un wega ta ensera lo maksimo nuebe inning i e ekipo ku na final tin mas kareda empuha, ta sali e ekipo ganadó.
Un evolushon di bat-and-ball games mas bieu, un vershon mas kurú di beisbòl tabata wòrdu praktiká na Inglatera den medio siglo 18. E wega aki a keda hibá Merka pa imigrantenan, unda ku e vershon mas moderno a keda desaroyá. Na final di siglo 19 kaba, beisbòl tabata un deporte renombrá na Merka. Aworaki beisbòl ta hopi popular na Nort Amerika, partinan di Amerika Sentral i Sur Amérika, den region di Karibe i Sur Asia.
Na Merka i Canada ekiponan profeshonal den Major League Baseball (MLB) ta dividí den e National League (NL) i e American League (AL), kada un ku tres divishon: Ost, West i Sentral. E kampion di e liga mayó aki ta determiná pa medio di playoff ku ta kulmina den e World Series. E manera di hunga ki ta similarmente partí na Hapon den e Central League i e Pacific League i na Cuba den e West League i East League.
Peloteronan Kurasoleño konosí[editá | editá fuente]
Beisbòl ta un deporte hopi popular i importante pa Kòrsou. Kòrsou a produsí su primer hungadó den liga major, Wladimir Balentien, na aña 1989. Kòrsou tin un hungadó den liga major pa kada 21.000 habitante. Kompará ku Republika Dominikano (1 pa kada 125.000 habitante) i Merka (1 pa kada 503.000), esaki ta algu hopi uniko i ekstravagante.
Beisbòlistanan Kurasoleño popular ku (t)a hunga den eksterior ta inkluí:


text:
Tambu
Tambu ta un musika y baile tipiko di prinsipalmente Korsou pero ku wordu toka tambe, aunke menos, na Aruba y Boneiru. E musika di tambu ta wòrdu toká y skucha prinsipalmente fin di aña. Un di e gruponan di tambu di mas konosi na Kòrsòu ta Zojojo y su grupo.
Katibunan prosediente di Korsou a hiba e musika di tambu Boneiru, Aruba, Coro (Venezuela) y Puerto Rico. Tambu su komienso tabata na momentu ku antes ku e katibunan tabata ke ekspresa nan mal kontentu, di e mal trato ku nan ta haña serka e shon nan tabata hasi esaki den e forma aki. Di kual ku awendia bo ta mira ku e influensia tei ahinda debi ku na Kòrsòu ora nan ta toka esaki si bo tende e letranan nan ta ekspresa nan mal kontentu di e aña ku ta kabando i asina aki na un manera sano nan ta saka tur nan pensamentu nan. I tambe awendia e musika di tambu ta wordu toka tambe na un forma poko modifika i ku algun otro instrument Boneiru, Aruba, y Coro. Probablemente e uniko grupo di tambu awendia na Aruba ta Sodo y Cuero di e bario di Brazil.
E musika di dande ku ta wordu toka na Aruba fin di ana tambe ta famia direkto di tambu. Na Puerto Rico e musika e evalua den loke awendia ta konosi komo bomba hulandesa.
E musika di tumba ku ta konosi na Aruba, Boneiru y Korsou ta relata na e musika di tambu.


text: Den e dianan 6 - 14 di december cu ta bini un delegacion masculino den e deporte di volleyball lo sali pa e isla di Barbados unda nan lo participa den e 2015 CAZOVA U-21 Caribbean Championship. E campeonato aki ta e unico competencia cu CAZOVA ta organisa den Caribe pa e hungadonan bou di 21 aña. Segun Aruba Volleyball Association e hungadonan a prepara nan mes debidamente pa cu e torneo aki y ta sinti cu nan por haci un tremendo papel den e torneo cu lo conta cu un nivel di competencia halto mirando e paisnan participante. Den e Caribbean Championship Aruba lo mester midi forza contra fuerte paisnan den nos region manera Corsou, Guadeloupe, Martinique, Bahamas, Trinidad y Tobago, US Virgin Island y Barbados. E fuerte seleccion di Barbados ta e gran faborito mirando cu nan a titula campeon den e ultimo edicion na 2013. Actualmente e deporte di volleyball ta gosando di un popularidad grandi muy en especial den beach volleyball, unda e duo Eargenell de Cuba y Mitchell Daniel ta cosecha exito den exterior. Un palabra di exito na e seleccion U-21 di volleyball.


text:
Lo mester haci escogencia clave si
E proximo gobierno di coalicion a elabora extensamente riba desaroyo economico tambe. No sin motibo pasobra crecemento economico ta crucial den e añanan venidero, manera nos a ilustra den editorialnan anterior caba. Recuperacion financiero di gobierno ta depende pisa riba expansion economico y den esey lo mester haci loke ta necesario. Durante e gobierno saliente un cantidad di asunto a wordo treci dilanti caba, pero esaki no tabata na grado di e gobierno. Eventonan clave di analisis y critica di parti di por ehemplo Camara di Comercio a topa cu hostilidad abierto di banda di e mandatarionan. Asina asuntonan critico manera termina cu red tape den maneho di proceso di permiso den gobernacion no a haya atencion durante campaña electoral so, pero ta mira e punto aki tambe den e acuerdo. Awor, naturalmente yega di deseo na efectua cambio tampoco ta cos facil, pero e diferencia cu e actitud di gobierno saliente ta obvio. Aunke mester bisa si cu den e poco tempo cu Asunto Economico tabatin na ultimo un ministro nobo, el a mustra di comprende e problema y a anuncia un esfuerso pa corta e tempo di procesa permiso di establecimento di negoshi.
Pero e problema di proceso demasiado largo den e caso aki no ta cuminsa cerca Asunto Economico, pero tambe e proceso pa lanta un compania cu personalidad huridico (NV, VBA, AVV) por mehora y merece un analisis pa mira con por progresa den corta e tempo necesario entre notario y e autoridad cu ta aproba e statuutnan. Nos no mester pretende cu proximamente nos lo iguala paisnan manera unda bo por lanta un compania online den menos di mey ora, pero e proceso actual di varios luna sigur mester por mehora.
Un di e problemanan structural cu nos ta topa aki ta e afan di e entidadnan gubernamental pa pone practicamente tur e controlnan di antemano, prome cu duna e permiso, na luga di duna beneficio di duda na inicio, cu un control modera riba e asuntonan mas esencial, y organisa un proceso di follow up adecua den e resto di e proceso. Manera bisa anteriormente, na Aruba haya un permiso ta manera bay cielo: tur control ta tuma luga prome cu e porta grandi habri, y unabes paden no tin control mas. Esey mester tin como consecuencia si, cu den e inspeccion y control aki mester bay cu man duro y revoca permiso y cera eventualmente un negoshi cu no kier cumpli cu ley. Esey ta un practica cu a casi desaparece completamente den e ultimo decadanan.
E idea pa bin cu un ley separa pa stimula tur esaki, e asina yama ley di Restauracion Economico (Crisis- en herstelwet) ta un idea, pero simplemente coy e toro na su cacho y cambia e manera di traha den e departamentonan tambe mester por. Ademas tin e plan pa restructura e departamentonan y lo ta bon pa cuminsa cu reorganisa e departamentonan cu ta atende proceso di permiso. Tambe por considera aboli e proceso di conseho riba cada permiso di banda di Camara di Comercio, cu e condicion cu porfin Aruba ta haya un zoning plan a base di e ley di Desaroyo Teritorial, y Asunto Economico elabora un guia completo di ki tipo di negoshi por establece den cual zona. Asina tur hende prome cu nan lanta un negoshi, sa bon cla unda por establece e tipo di negoshi ey y unda no.
Kita red tape ta necesario tambe den e permisonan por ehemplo pa habri restaurant y otro tipo di negoshi cu ta cay bao di e ley aki. Un di e problemanan cronico aki ta cu tur departamento envolvi ta sinta warda riba otro, na luga di haci e trabao di evaluacion simultaneamente. Tin caso conoci cu e proceso aki por tuma mas di un aña y esey ta totalmente inaceptabel.
E idea pa promove diferente tipo di financiamento alternativo ta algo cu sin mas mester apoya, pero nos no mester perde di bista cu loke ta prioridad ta pa nos stimula negoshi cu ta capaz pa gana divisa. Un gran parti di nos economia ta mara na turismo y por prospera y crece solamente si turismo ta bayendo bon. Esey ta un realidad cu nos no por y mester cambia, pero ta sumamente necesario cu ta bin actividad economico cu ta exporta, sea bienes o servicio, pero cu ta trece divisa aden. Un motibo extra pa enfatisa esaki ta cu no pornada e acuerdo no ta detaya nada tocante e refineria, probablemente pasobra e ta keda un incertidumbre grandi, cu cual no por conta.
E problema cu ta keda ta cu e refineria, si e no resulta, mientras tanto ta blokea otro desaroyo na San Nicolas, loke tin efecto pa henter e area ey. E diferente ideanan pa desaroyo alternativo na San Nicolas ta keda marginal, si acaso e refineria ta keda domina henter e area ey pa e proximo decadanan. No ta asina facil pa ignora e realidad aki y lo ta bon pa na cierto momento e gobierno nobo duna claridad unda nan ta para encuanto esaki. E señalnan for di Venezuela ta indica problema grandi pa PDVSA por cumpli cu e convenio cu Aruba.


text:
Si cambia leynan cu ta pone tanto e mama como e tata responsabel pa e yiunan, hombernan lo pensa miho prome cu traha yiu?
Awe ta ‘Dia Internacional di Famia’. Mi ta pidi bo pa tuma un rato pa wak un video cu ta mustra nos hopi cla pakico ta importante pa nos no bira cara pa e realidad scondi den mas famia cu nos ta kere.
‘E berdad scondi’ ta un testimonio di pobresa na Corsow. Situacionnan cu ta conta pa mas isla y pais, tambe pa Aruba. E cosnan di bida cu no tur hende kier wak. E circulo vicioso di pobresa. E abuso sexual den famia. E buskeda pa amor di un muhe jong cu a pasa den tur e situacionnan aki. Y toch e ta hasi e esfuerso pa papia cu su yiunan pa nan tin un miho bida. Pero e no por su so.
E mama di 3 yiu y 27 anja ta bisa: ‘Mi no kier pa mi yiunan pasa den mesun cos cu ami a pasa aden.’ Y toch den tantisimo caso bo ta mira cu den e buskeda pa amor, felicidad y proteccion, muchanan jong ta atrae net e hende den su bida cu ta lag’e pasa den loke e no tabata kier. Manera e senjora cu ta guia mamanan den situacion di pobresa ta bisa; ‘E ta bay hopi mas profundo, cu bo lo pensa na prome instancia.’ E berdad ta cu e tin hopi di hasi cu cicatrisnan di bida. Y sin guia adecuado y comprenshon di otro, e persona ta keda pega. Pasobra niun hende a sinj’e balora su mes. Tampoco pa e explora di ki forma e por sali di pobresa dor di usa un posibel talento cu e por tin.
Tin ora mi ta puntra mi mes si e hendenan cu tin cu yuda e mamanan aki tin mas facilidadnan pa traha cun’e, e lo por yuda mas? Si cambia leynan cu ta pone tanto e mama como e tata responsabel pa e yiunan, hombernan lo pensa miho prome cu traha yiu? Si pueblo henter cuminsa wak hende den necesidad cu wowonan di compashon, y yuda pa nan haja mas balor propio, nos lo crea un miho comunidad?
Cosnan pa pensa, pa ami y abo…
Stima bo famia y stima tur famia…
Tin ora mi ta puntra mi mes si ta destino of ta casualidad ta laga bo wak cierto situacionnan y pakico.
Un caminda den Playa, lorando un birada pa parkeer, mi ta mira un hobencita teenager ta bin di otro banda ta jora di un forma hopi desespera. Mi ta baha pa informa kico a pasa y ta compronde cu un persona riba un bicicleta a agredi e hobencita pa horta su telefon. E hobencita a bay den shock y tur e otro hobennan rond tabata hasi nan esfuerso pa jud’e den un forma of otro. Polis ta bin, ambulance ta bin pa atende e hobencita wardando pa su majornan jega.
Mi ta move di e sitio, pero e cara angustia y yorando desepera di e hobencita ta keda manera graba den mi mente y ta pop up cada biaha.
Mi ta puntra mi mes unda mas nos mucha y hobennan por ta echt safe den e Aruba actual. Majan ta dia internacional di hende muhe y mi ta puntra mi mes kico por hasi pa por garantisa no solamente nos hendenan muhe, pero tur hende grandi, mediano y chikito un Aruba unda bo por cana riba caya sin miedo pa cosnan malo pasa bo.
E potret ta di e ambulance cu a bin pa asisti e hobencita. Concientemente mi no ta pone e hobencita su cara. Ta mas importante pa nos protega privacidad di nos mucha y hobennan. Ta importante tambe pa nos hasi algo pa hendenan cu ta circula riba caja cu intencion menos bon. Nos no por keda wak e hendenan cu ta biba riba caya manera hendenan cu ta molester pa comunidad so. Pasobra si, nan ta! Pero nan ta tambe hendenan cu posibel problemanan profundo y malesa di adiccion. Y nan mester di tratamento y guia. Nos no por keda biba den un circulo vicioso di miedo y laga pa cada hende y famia busca nan propio solucion. Esaki por hasi cu mas y mas hendenan lo sera nan mes tras di e murayanan di nan cas pa evita cu algo malo pasa nan. Of loke ta pasa caba, nan ta tuma justicia den nan mes man.
Ami lo kier wak un comunidad di hendenan cu tin alegria di bida y ta comparti cu otro. Mi ta muhe y mi ta mama y mi ta stima mi pais. Y mi ta kere cu ta birando mas y mas tempo pa nos admiti cu nos pais a cambia hopi. Mi no kier bay bek na e cosnan menos bunita di pasado, pero si lo kier mira un Aruba cu ta dushi y safe pa biba.
Con dushi lo ta si nos por mira un sonrisa riba cara di nos hobennan. Un Aruba jena cu hendenan contento y felis.
Nos pais ta un pais hopi chikito y si nos tur enfoca riba e imagen aki y duna di nos parti, sigur nos por logr’e.
Na honor di nos mes y e generacion cu lo sigi nos, ban pone man na obra.
Awe, dia internacional di hende muhe, ta un bunita dia pa cuminsa!
Mi ta realisa cu e metanan grandi tin ora ta scondi den e cosnan chikito, manera e brasa di mi nietonan.
Dia di mama 2015, un ocashon cu a pone mi refleha riba mi diferente rolnan den bida. Di muhe cu a bira mama decadanan pasa, awe mi ta pone aserca e mama cu a bira wela. Mirando bek mi ta corda e idealnan di mi como mama. Mi tabata kier ta un mama cu lo dedica hopi tempo na su yiunan. Mi kier a bira e mama cu concientemente lo a mira su yiunan crese. Mi kier tabat”ey pa nan den cada fase di nan bida. Mi ta corda cu un amiga tabata jama un mama asina un ‘oermoeder’, e ‘mama Original’ mi lo traduci esey. Mi a logra esaki na Hulanda, te dia cu mi a bolbe Aruba y a cuminsa traha como trahado social-educativo den trabou comunitario. Akinan mi a descubri mi afinidad hopi grandi pa traha na un miho comunidad y un miho mundo, manera mi a sinja den mi estudio na Hulanda. Mi a traha podise cu demasiado dedicacion y mirando bek mi ta lamenta cu mi no a bira e mama cu mi a desea di ta den mi vishon di bida. Mescos cu asina hopi mama di mi generacion, mi kier a duna mi yuinan mas cu ami tabatin. Y den e proceso aki mi ta haja cu segun mi, mi a slek den e cos di mas importante cu un major por duna su yiunan, esta ‘tempo’.
Tempo a sigi pasa y tanten mi a bira wela tambe. Y aki, na cierto momento mi a priminti mi mes di no hasi mesun fout. Circumstancianan a pone cu pa un par anja mi a pasa hopi tempo cu mi nietonan. Y aki a crese un otro vishon den bida. Si antes mi kier a cambia e mundo, awe mi ta realisa cu e metanan grandi tin ora ta scondi den e cosnan chikito, manera e brasa di mi nietonan. Mas cercania cu mi yiunan mester di mi y relacionnan genuino. Bida den e bida aki nos por bibé un solo biaha.
Mi a sinja di ta mas conciente di mi escogencianan. Tempo y cosnan material ta pasa bay, e recuerdonan felis ta sigi cu mi te den eternidad. Biba un bida mas simpel, purba di inspira otro sin carga cu henter e mundo y biba mas den e cualidadnan di mi curason a duna mi hopi pas.
‘Tuma Tempo’ pa saborea momentonan balioso, cu no semper ta bolbe ta importante pa mi. Tuma tempo pa hasi, refleha y sonja. Bida ta super y universo ta jena cu amor y felicidad. Nos tur por sinja con pa gara e trein di felicidad, prome cu e bay laga nos. Felis siman di e mama cu a bira un wela felis!
Cu hopi danki na e 3 damanan aki pa a comparti nan alma, curason, speransa, fe y balentia cu nos. Dios bendiciona boso semper!
Cu hopi danki na e 3 damanan aki pa a comparti nan alma, curason, speransa, fe y balentia cu nos. Nan tabata nos modelonan precioso pa e poster di Viva La Donna Day 2009… Carina, Ingrid y Gina… Dios bendiciona boso semper!
…Mira bida di un otro forma…disfruta conciente di cada dia…di mi famia…di naturalesa…mi a siña pa biba ‘awe’… cada dia ta un dia…tin dia duro…pero esaki ta conta pa tur hende, cu of sin cancer …stima mi mes…stop di pone otro hende semper na prome luga…duna e cancer un luga den mi bida y sigi biba, mescos cu tur otro hende… Bisa mi mes cu Dios a cura mi caba y ‘Go for life’…pa gosa di bida…siña corda riba mi mes tambe… Si mi por a cambia algo, mi lo a biba cu menos stress, menos core core… enjoy life…hari hopi…busca hende positivo rond di mi…prome mi a pensa ‘morto’, awo mi sa cu despues di cancer ‘tin bida’…
Na caminda pa Maart 8, Dia Internacional di Hende Muhe: Nos tur tin un sonjo, pa tin un bida felis. Circumstancianan di bida por evita esaki. Y toch nos tur tin derecho di sigi sonja… e ta e unico forma cu un dia nos por jega mas cerca di nos sion:’Un mundo cu mesun derecho pa tur’…
Na caminda pa Maart 8, Dia Internacional di Hende Muhe:
Nos tur tin un sonjo, pa tin un bida felis. Circumstancianan di bida por evita esaki. Y toch nos tur tin derecho di sigi sonja… e ta e unico forma cu un dia nos por jega mas cerca di nos vision:’Un mundo cu mesun derecho pa tur’…
Den un comunidad ideal:
1 E famia ta central.
2 Tin oranan di trabou flexible y posibilidad di traha part time y traha for di cas.
3 Tin bon condicionnan di trabou secundario.
4 Tin training di personal riba contenido di trabou.
5 Tin training di personal riba desaroyo personal y calidad di bida (stress/wellness).
6 Tin judansa social cu ta tene cuenta cu e realidad di e trahado y ta traha na prevencion, na lugar di traha curativo. Esaki ta nifica cu ta warda pa problema escala prome cu duna judansa. E ora ta laat y ja danjonan ireparabel por a tuma lugar cu tin ora no por cura mas, cu tur bon intencion di mundo.
7 Tin un bon structura di coperacion bou habitantenan y judansa di instancianan social y educativo den bario cu ta sali for di e necesidadnan di e habitantenan mes.
8 Ta stimula hendenan muhe pa copera cu otro y si ta necesario traha den forma di coperativa.
9 Ta duna informacion y educacion na majornan con pa lanta nan jiunan segun e declaracion internacional di derechonan humano y derechonan di mucha.
10 Ta stimula un mente critico y asertivo cerca e hende muhe cu hopi biaha ta cabes di famia. Asina e por educa su jiunan di chikito pa sa nan derecho y ta evita manipulacion di instancianan y personanan individual.
11 Poniendo e hende muhe central den desaroyo di un pais ta e unico forma pa un dia jega mas cerca di e ideal pa bira ehempel pa mundo.
12 Ta honra no solamente e hende muhe cua bira exitoso dor di un carera briyante, pero tambe e hende muhe cu a lanta su hopi yiunan su so fregando vloernan di otro hende, lorando man cu bolo y snacks y bibando di un suma minimo di asistencia social. Tambe e grupo grandi di hende muhe cu ta juda otro den silencio, ta resa y pidi pa otro den silencio. Hende muhe ta e curason cu ta laga nos sociedad briya y vibra.
Drs. Mitsy Willems, psicologo clinico ta comparti e caso aki di e hoben aki cu duna permiso pa comparti su experiencia. Meta ta pa kibra silencio rond di e tema y pa hendenan sa cu judansa ta posibel.
Un contribucion di drs. Mitsy Willems, psicologo clinico
Un storia cu ta impacta “Abuso di Mucha” y EMDR
Drs. Mitsy Willems, psicologo clinico ta comparti e caso aki di e hoben aki cu duna permiso pa comparti su experiencia. Meta ta pa kibra silencio rond di e tema y pa hendenan sa cu judansa ta posibel.
Awe e tin 28 aña di edad y tin problema cu su pareha. Ora nos a cuminza sondea a resulta cu tabatin tres abuso sexual den su ninjes. Un na su 4 aña, di dos na su 5 aña y di tres na su 7 aña dor su welo. Awo cu su welo a muri e la tuma desicion di bisa kico a pasa na su mama y a la vez busca ayudo. Continue reading “Abuso di Mucha y tratamento exitoso cu EMDR”
Un articulo di prensa Hulandes cu por inspira Aruba pa uni forsa entre sector priva y gobierno pa stimula mas hende muhe pa tuma encargo di liderasgo. Na Hulanda sector priva y gobierno a crea un Charter ‘Talent naar de Top’…
Un articulo di prensa Hulandes cu por inspira Aruba pa uni forsa entre sector priva y gobierno pa stimula mas hende muhe pa tuma encargo di liderasgo. Na Hulanda sector priva y gobierno a crea un Charter ‘Talent naar de Top’…
Charter zorgt voor meer vrouwen aan de top
29 mei 2011Bij de bedrijven en organisaties die het Charter Talent naar de Top hebben onderschreven is het aantal vrouwen in de top afgelopen jaar met 7,5 procent gegroeid. Het Charter is inmiddels een bewezen onmisbaar instrument voor een duurzaam diversiteitsbeleid van bedrijven en instellingen, zegt de Stichting Talent naar de Top. Continue reading “Posibel follow up pa e exitoso seminario Muhe y Liderasgo”
Dedica na tur nos muhernan balente riba Dia Internacional di Hende Muhe…
Ami, muher…
Comunidad podise nunca lo compronde mi…
Pasobra podise nunca nan a purba di cana den mi sapato.
Poco nan sa di mi oranan di desesperacion, si placa atrobe no ta jega pa cumpra tur loke ta falta den cas.
Dedica na tur nos muhernan balente riba Dia Internacional di Hende Muhe…
Ami, muher…
Comunidad podise nunca lo compronde mi…
Pasobra podise nunca nan a purba di cana den mi sapato.
Poco nan sa di mi oranan di desesperacion, si placa atrobe no ta jega pa cumpra tur loke ta falta den cas…
Hopi ora mi ta mula den un tienda, para henter dia riba mi pia
Of den e restaurant unda mi ta corta berdura pa e turista por come su dinner…
Dr. Viana riba Menopausa, su mito y berdadnan.
Medicamente, menopausa ta wordu defini como: “ora cu bo no a haña bo menstruacion pa un aña”. Menopausa ta e fin di un proceso largo y poco poco cu jama peri-menopausa, cu ta e cambionan cu ta pasando den curpa di un hende muher. Cambionan completamente normal y parti di su bida mescos cu pubertad. E ovarionan di e hende muher ora e ta na mitad di su añanan 30 ta cuminsa cambia e cantidad di estrogeno y progesterona cu e ta produci.
www.comprondiendobida.com
Contribucion di Dr. Carlos Viana
Medicamente, menopausa ta wordu defini como: “ora cu bo no a haña bo menstruacion pa un aña”. Menopausa ta e fin di un proceso largo y poco poco cu jama peri-menopausa, cu ta e cambionan cu ta pasando den curpa di un hende muher. Cambionan completamente normal y parti di su bida mescos cu pubertad. E ovarionan di e hende muher ora e ta na mitad di su añanan 30 ta cuminsa cambia e cantidad di estrogeno y progesterona cu e ta produci. E dos hormona femenino aki ta mesun importante pa un ciclo menstrual normal y preñez exitoso. Tin hopi falta di informacion riba menopauase y den e articulo aki mi ta splica conceptonan eroneo tocante menopausa.
Den nos clinica, ora mi informa hende muhernan cu nan sintomanan ta pre-menopausico hopi di nan ta bisa cu esaki no por pasobra nan no tin 50 aña ainda!
Sinti bo mes bunita y sexy despues di cancer. www.comprondiendobida.com
E prome Pink Runway Aruba (oktober 2010) a nifica kibra cu hopi taboe rond di e malesa di cancer. E evento aki a mustra cu ya hopi hende muhe no ta mira cancer como e fin di nan ser femenino y bellesa. Nan a lusi riba pasarela y a capta curason di tur presente. E bon noticia ta cu e apojo masal rond di mundo a juda hopi hende muhe cu cancer haja nan balor propio bek, tambe na Aruba.


text:
Un pais cu na aña 2009 tabata den un decadencia awe nos por ta orguyoso con Aruba a wordo transforma den e ultimo 8 añanan. E vision cu Mike Eman tin pa nos Aruba el a cristalise den proyectonan cu awe nos Aruba dia pa dia ta bira mas bunita. proyectonan cu Gobiernonan pa mas di 30 aña a papia riba dje, Mike Eman a cristalisa y ehecuta nan tur cu awe nos por mira un hospital di cinco strea kedando cla pa nos pueblo.
Nos por ta orguyoso di nos containerhaven di cinco strea na Barcadera, cu nos Green Corridor ta kedando cla p’asina alivia nos hendenan cu tur dia mester sali for di pariba di brug pa bay traha parti pabou di nos isla.
Segun Clarisca Velasquez, cu e vision di muda e waf pa Barcadera ta haci cu mester ehecuta e ringweg Watty Vos Boulevard p’asina por transporta carganan pa sector hotelero. 4 Proyecto grandi cu Gobiernonan semper a papia riba nan, pero no tabatin e curashi pa ehecuta nan.
Gobierno di Mike Eman ta logra ehecuta nan tur demostrando na henter mundo y Reino cu e Gobierno aki t’e Gobierno cu mas a logra pa nos isla.
E gobierno cu a transforma nos pais den e isla modelo pa mundo. E unico Gobierno stabil den Reino Hulandes.
Aruba a bira frontrunner den hopi aspecto y nos ta orguyoso di esaki. E unico pais den Reino cu a saca su mes padilanti sin ningun ayudo financiero riba propio forsa.
Cada cu nos hendenan cu tin añanan ta biba den exterior yega Aruba nan ta bisa cu Aruba ta bira mas bunita cada dia.
Esaki ta e realidad y nos tur ta orguyoso di esaki, Clarisca Velasquez a sigui bisa.
Con mas orguyoso nos por ta mirando cu nos isla a wordo nombra pa agencia nan importante pa e destinacion number uno den Caribe.
Con mas orguyoso nos por ta hayando e noticia cu nos Eagle Beach a wordo nombra e beach number 3 di mas bunita di mundo. Tur e galardonnan aki no ta pornada nos ta ricibi nan.
Ta pasobra nos Gobierno ta haciendo e cosnan corecto pa embeyece nos pais, pero tambe pa propaganda nos isla debidamente.
Nos tin practicamente un Aruba nobo si bo compare cu nos Aruba den decadencia cu nos a hereda na aña 2009. Ora bo tin pueblo y pais na pecho e cosnan aki ta pasa. Pabien Aruba!


text: MIGHTY TALENT JR Y MIGHTY TALENT TA E MONARCANAN DI CAISO Y SOCA PA 2014 Diasabra anochi algo pasa di 8 or den Carnival Village na San Nicolas a tuma lugar e Aruba Caiso and Soca Monarch 2014. Un total di 35 cancion a clasifica pa cual a wordo presenta pa un total di 14 banda. Algun minuut promer cu 4’or di marduga e resultado a keda conoci unda cu e ganador absoluto den e categoria di Soca a keda den persona di Claudius Phillips ( Mighty Talent ) cu su soca Carnaval Cheezy. Pa loke ta e categoria di Caiso su yui homber Shawn Phillips ( Mighty Talent Jr) a resulta e ganador absoluto. E resultado completo pa e categoria di Soca ta: 5 Lugar: Dr. Boa – The Failures 4 Lugar: Blacky – Le Groove 3 Lugar: Lady Mezzo – Oreo 2 Lugar: T-Money – Le Groove 1 Lugar: Mighty Talent – Oreo Resultado complete pa e categoria di Caiso ta: 5 Lugar: Lady Mezzo – Oreo 4 Lugar: Mighty Tattoo – Zeta Band 3 Lugar: The Commissioner – XC Lanz Band 2 Lugar: King Jeon – Upgrade Music 1 Lugar: Mighty Talent Jr – Oreo Un Danki na e publico grandi cu a asisit y tambe na Setar NV, Heineken, Lotto, Aruba Bank, ATA, Insel Air y Gobierno di Aruba. E evento a wordo produci den su totalidad pa Purple Entertainment Group.


text:
Bon Biní na e wèpsait di Konseho Supremo Elektoral (KSE).
Riba e página digital aki KSE ta duna informashon ofisial tokante elekshonnan di Parlamento di Kòrsou. E aña aki tin elekshon riba 28 di aprel 2017. Tambe ta duna splikashon tokante votamentu ku pòtlot i organisashon i tareanan di Konseho Supremo Elektoral.
E bishitante di nos wèpsait por mira resultado di elekshonnan i referèndemnan di añanan anterior.
Nos ke duna informashon útil riba nos website. Durante e anochi di elekshon bo por mira e último resultadonan.
Presidente di Konseho Supremo Elektora
Raymond Römer


text:
Deporte mester tin hopi Nos tur sin duda ta ripara cu eleccion ta den porta, pasobra proyectonan y promesanan grandi ta wordo duna cu ta bay costa hopi placa, placa, placa. No ta nada nobo pasobra e ehempel di mas grandi ta nos propio Gobiernonan. “Bo ta mira unda bo placa a bay”,
Day: August 24, 2017
Joselin Croes ta declara: Abuso sexual di menor no ta aceptabel bou ningun circunstancia y ta p’esey mester introduci castigonan minimo
Kiebro y ladronicia na Frasa
Un boter di Molotov Cocktail a ser uza pa cende auto na candela
Pareha ta cay for di scooter y keda herida
Manehador di scooter deteni pa destruccion di un taxi van
Cornelies van den Broek di compania ‘We Build’: “Nos lo desmantela y recoge asbest bou guia di DTI y Salubridad Publico”
Dakota contento cu trabou di AVP den Gobierno y kier sigui Padilanti
Ciudadano di Rancho: “Mi ta contento y e famia ta prepara pa bin Mambo Beach bek”
E momento den cual Minister President Mike Eman y Minister di Infrastructura Benny Sevinger a presencia inicio di demolicion di ex Bushiri Hotel, ta un acto a hala atencion di un publico grandi diaranson mainta. Entre e personanan, tabata presente Jose Cesareo Olivier, un conocido ciudadano di e bario di Rancho.
Ta na Aruba so, tin eleccion di bestuur prome y despues di esey ta duna cuenta cu relato anual: Jair Tromp ta denuncia cu tin mal maneho (atrobe) den AVB y ningún club ta haci net nada
Diaranzon 2 augustus ultimo, tabatin un reunion general yama pa AVB, cu diferente punto di agenda, cual esunan principal tabata eleccion di President di AVB y despues eleccion pa 4 miembro di directiva di AVB, pa e proximo periodo di 4 aña. Den e reunion aki, e President ta prolonga su


text:
Felis Dia Di Ros 2018 3d Imagennan, Foto Unidos, Foto Ta GF BF Stima: Every year on 7th February many people exchange Rose with their special “valentine.Now download here the new best collection of Happy Rose Day 2018 3d Images For GF BF and share this amazing pictures with your friends.Today everyone is very excited about the Valentine’s Day […]
Category: Duna E Dia 2018
Felis Duna Imagennan Di Dia 2018 – Romantici Duna e Dia di HD Kapital di oncala, Foto Pa Facebook & Whatsapp
Felis Dia Duna Un 2018 : Every year in 12th February we celebrate as HUG DAY in valentines week. We are providing Valentines Hug Day 2018 HD Wallpapers For Boyfriend and more in this post. Na e siguiente dia, despues di a duna di dia e ta e dia di san balentin. Si bo kier sa di esaki na e siman di skol san balentin, how many […]
Felis Dia Duna Un (2018) Sita Pa Brùit/Hòmber Whatsapp & FFB Di Find Ordo – Duna E Dia 2018 Motivacion
Felis Dia Duna Un:- Duna e dia ku ta selebrá e 12 di febrüari e dia di san Balentin Asina na, this year hug day is near and that’s why lovers are searching for the Hug day Quotes for Girlfriend and boyfriend. Manera nos sa bo Kita bo ta e mihó manera ta ekspresá nos sintimento, e emocion, i pensamentunan. Por ta asina, most of the […]


text:
Recientemente 12 deportista hoben di Aruba a regresa for di Curacao unda cu nan a participa den e Dutch Caribbean Youth Tournament di Ping Pong. E hobennan aki a demostra di tabata superior na nan contricantenan y logra gana den e mayoria categoria. E personal di Sport Centrum San.Nic ta sinti honra cu gran parti di e hobennan sa entrena bou encargo di e coach Rudy Ragga, den Sport Centrum San Nicolas IBiSA. Tabata net un siman promer cu e seleccion a viaha pa Curacao, cu e muchanan a hunga un torneo den Sport Centrum San Nic. Aki caba por a mira e nivel di e muchanan ora nan a competi contra di otro. Tabata bisto e bon preparacion cu nan a hiba tur e tempo cu nan tabata entrena. E torneo cu a tuma lugar na Sport Centrum San Nicolas tabata bou di guia di entrenador nacional Ruddy Raga, kende a cuminsa exactamente pa 5:30pm cu algun wega di calentamento pa despues sigui cu e torneo mes den diferente categoria. Muchanan a demostra di tin bon talento pa e deporte di Ping Pong , Sport Centrum San Nicolas ta felicita tur participante , especialmente pasobra nan participacion den e “Copa Sport Centrum San Nicolas” a haci e torneo resulta den un exito total. E ganadornan tabata e siguiente: Den categoria U10 1e. Bob Cheung 2do Jeramy Ras 3er Lohua Huang 4to Shon Kock Sigui pa: Emily Labasten, Jermain Ras y Lo Hsien Huang Den categoria U18 1e Jeandry Mathilda 2do Donald Yarzagaray 3er Jordy Zievinger 4to Sjoerd E Sigui pa : Derrick Feliciana, Jean Claude Hoek, Jonathan Paredes, y Jean Piere Helmeyer Aruba Table Tennis Association (ATTA ta informa: Pa esnan cu kier sigui practica e deporte di Ping Pong por pasa diamars y diahueps for di 5:00pm pa 6:30pm tin entrenamento di Ping Pong na Sport Centrum San Nicolas . Pa mas informacion por tuma contacto cu representante di ATTA na 6400578 of 5634400 of na Sport Centrum San Nicolas 5848903.
ELITE PRODUCTIONS ARUBA A ESTRENA “THE DOME” PA TENE EVENTONAN UNICO!
December 8, 2017 0
Inscripcion a habri pae di 4er Aquathlon Escolar organisa pa IBiSA
November 21, 2017 0
Muchanan di Sonrisa a pasa un atardi dibertido cu Rotaract Club of Aruba
November 21, 2017 0


text:
Diahuebs anochi, siman pasa directiva di Brazil Taekwondo Stichting a reuni unda Aaron Jacobs a splica tocante di e biahe di Surinam y con esaki a bay, como cu tabata e prome biaha cu el a biaha pa Surinam hunto cu e team.
Un team cu a bringa p’asina logra gana e di 5 copa di TK5 na Surinam. Un record cu a bin ta logra cu e team di TK5 pa di 5 aña consecutivo.
Ya pa 5 aña caba ta scoge atletanan pa prepara nan pa nan ta cla na tempo y bon prepara pa representa Aruba na grandi.
Awor lo manda un carta pa tur e otro scolnan di Taekwondo pa mira si nan interes ta Aruba of personal, pa por logra di forma un team dinamico p’e TK5 na Corsou na luna di november.
Surinam tabata un biahe hopi cortico, pasobra e team yega Surinam pa 1’or di madruga pa despues core un ora den e bus pa yega n’e hotel y come y prepara pa drumi y pa atardi 6 ‘or cla pa bringa y despues e dia siguiente lanta 4’or di madruga pa bin bek Aruba.
Aruba tabata bon prepara dor di e trainingnan cu a wordo duna n’e atletanan pa por a logra locual ta logrando pa di 5 aña caba. Esaki a bira un tradicion caba y e trainingnan no ta facil. Trainingsnan ta duro unda cu ta train pafor y paden, especialmente e training den aire liber cu ta papia di interval training.
Danica Delamore a splica tambe tocante di e deadline di e rifa di television y cu e placa di esaki mester wordo entrega pa diabierna awor sin falta. Pa recauda fondo p’e stichting a bin cu e idea di rifa un television LG Flatscreen pa wak con esaki lo bay den lugar di e car wash y BBQ, pasobra esakinan ta trece masha hopi trabou mes.
E aña aki tin varios biahe riba e plan y mester recauda fondo si kier logra yega na tur.
E plan pa Korea ta cla caba y 6 atleta lo bay Korea pa participa n’e Korea Open y na training. Alberto Klabér kier logra un biaha mas e maximo den medaya na Korea mescos cu na aña 2015 na unda cu a bolbe Aruba cu 8 medaya.


text:
Den un di e ultimo reunionnan di Conseho di Minister, dos decision importante a ser tuma, cu ta e.o. 1. Pa nombra e brug nobo di Spaans Lagoen, esun di Green Coridor lo dedica su nomber na Gobernador Freddy Refunjol.
Esaki, segun Prome Minister saliente, mr. Mike Eman, durante construccion di esaki, Gobernador Freddy Refunjol tabatin un atencion hopi special pa henter e construccion.
Semper y cuando a bay den concordancia pa proteha nos flora y fauna, sigur e mangrouvenan di Spaans Lagoen cu ta cay bao di tratadonan di proteccion. Por a nota tambe e tempo ey un envolvimento hopi positive di Gabinete di Gobernador, specificamente di Gobernador Freddy Refunjol p’e proyecto por a wordo realisa di acuerdo cu e tratadonan internacional.
E brug aki a bira un joya monumental di pais Aruba, y como tal e merece un realce y asina a dicidi di dedica na Gobernador Freddy Refunjol, segun Prome Minister Mike Eman.
A keda dicidi tambe cu e area nobo cu lo bira tambe un Linear Park nobo riba e anterior brug di
Spaans Lagoen, cu lo bira un monumento tambe cu tempo, esaki lo wordo dedica na un otro Gobernador, esta den persona di mr. Olindo Koolman.
Riba henter e area aki ta wordo construi e Linear Park nobo di Spaans Lagoen cu ta uno sigur di casi un kilometer di largura, cu henter un parke rond di dje.
Di e forma aki, dos Gobernador di pais Aruba ta haya un reconocimento importante den historia di Aruba, den trabaonan cu a wordo haci pa Gobierno e ultimo 8 añanan.
Ta intencion pa diarason awor, Prome Minister Mike Eman tuma despedida como mandatario di por a sirbi e pais, y ta honra di a haci e trabao aki. Diarason awor e lo duna un refleho di loke a ser haci pa su Gobierno, semper a pone pueblo na prome lugar.
Foto cortersia: caribbeanelections & Xclusivo


text:
BERLIN, Egipto – E pedidonan industrial Aleman ta cay hopi mas di loke a spera na April, debi na un escases di contratonan nobo di gran tamaño, datonan a mustra diaranson, cu ta sugeri cu e sector a cuminsa e di dos trimester cu menor ritmo.
E fabricanan a mira con nan pedidonan a cay un 2,1 porciento na April despues cu e contrato pa productonan “Made in Germany” lo a subi e dos lunanan anterior, a mustra dato di e Ministerio di Economia.
E cifra a keda leu di e prevision consensua den un sondeo di Reuters di un caida di 0,4 porciento, pero a sigui un ascenso revisa den halsa di 1,1 porciento na Maart.
“Na prome bista, e datonan decepcionantenan di April parce a bay den contradiccion cu e indicadornan di confianza,” e economista di ING Carsten Brzeski, a bisa.
Sin embargo, Brzeski a agrega cu e celebracion di Semana Santa – cu e aña aki a cay na April – tabata probablemente e causa y cu den pasado e sector finalmente a recupera di e retrasonan causa pa e dianan feriado.
E Ministerio di Economia a señala cu e cifra di contratonan di gran escala tabata abao di lo premira pa April.
E datonan divulga na April a mustra cu e demanda domestica a cay un 0,2 porciento y cu e pedidonan di exterior a cay un 3,4 porciento. E demanda desde paisnan di pafo di e zona Euro, a retrocede un 4,8 porciento mientras cu e pedido di paisnan den e region a baha un 1,4 porciento.
Fuente: http://lta.reuters.com
Pedidonan industrial Aleman ta cay na April
BERLIN, Egipto – E pedidonan industrial Aleman ta cay hopi mas di loke a spera na April, debi na un escases di contratonan nobo di gran tamaño, datonan a mustra diaranson, cu ta sugeri cu e sector a cuminsa e di dos trimester cu menor ritmo.


text:
Awe durante oranan di madruga Recherche di districto 1 a efectúa un entrada hudicial na un adres na Madiki.
N’e adres aki, 3 persona di nacionalidad Venezolano (2 hende homber y 1 hende muher) ilegal na Aruba wordo deteni.
Por bisa tambe 1 pistool y municion a wordo tuma den beslag. Pa mas detayes no tin, debi n’e investigacion cu ta sigui.
3 Venezolano ilegal deteni cu arma y municion den nan poder
Awe durante oranan di madruga Recherche di districto 1 a efectúa un entrada hudicial na un adres na Madiki.


text: Parti di un eksplosivo ku a ser haña na Tilburg, a resultá ku e eksploshon tabata un menasa terorista. Agente polisial nan a kere ku e eksploshon tabata tin di aber ku tiramentu di klapchi pero a resultá ku esaki no tabata e kaso. Ministerio Públiko a detené un hòmber ku ta sospechoso di a kometé e eksploshon, un hóben di 25 aña di Brabantse stat. E hóben aki mes a traha su eksplosivo i tabata partisipá den akto nan terorista. Kiko e hóben kera logra eksplotá ainda no ta konosí pa Ministerio Públiko. E lo keda presentá dilanti wes otro siman, pa kuminsá un kaso kontra di dje.


text:
Contrario na rumor cu e caso tin di haber cu credit card y lipstick
Endy, Ricky y Frederick Croes ta den problema serio!
ORANJESTAD (AAN): Awor cu e sospechosonan principal a cuminsa basha abou riba otro, e caso a cuminsa haya forma y husticia tin un miho bista di kico ta sosodiendo den e investigacion penal relaciona cu e caso di Lotto pa Deporte. Un cos ta sigur, e caso no tin nada di haber cu e Rapport di Ernst & Young, sino mas bien cu falsificacion di recibo y malversacion di placa. Te unda e tres sospechosonan ta gelink na otro, awor ta bou di investigacion di Landsrecherche.
E caso mes a cuminsa haya forma dia 23 di augustus 2011 ora cu Landsrecherche a detene Frederick “Shlomo” Croes. E tabata e electricien cu ta haci trabaonan pa Fundacion Lotto pa Deporte. Sin participa na ningun sorto di destaho publico, e tabata haya tur e proyectonan cu e fundacion ta envolvi den nan. Interesante ta cu e ta haya e proyectonan directamente di e fundacion mes, pues sin cu e mester pasa via e contratistanan. Tambe e fundacion mes tabata controla su trabaonan, pues nada di e ingenieronan cu tabata tin supervision riba cada proyecto.
E problema cu e compania aki, FAC Electrical a cuminsa desde e proyecto di construccion di e casino den aeropuerto.
Aki nan a cobra Fundacion Lotto pa Deporte e suma di Afl. 450.000,00 pa instala 150 stop contact den e localidad, pues sumando Afl. 3.000,00 pa cada stop contact! Aki mesora a sali na cla cu algo no tabata cuadra, pasobra e prijs ta mucho mas halto cu mercado.
Pa por investiga e prijsnan bon, a pidi dos compania renombra di coriente pa duna un cotation pa e mesun trabao. Un di nan a cobra Afl. 70.000,00 y un otro a cobra Afl. 90.000,00 pero cu a inclui coremento di wayanan di data pa computer. Pues, si e prijs real tabata Afl. 70.000,00 kende(nan) a goza di e demas Afl. 380.000,00 cu a paga dimas?? Aki ta caminda cu awor recherchenan ta purbando, of a logra descubri e “link” entre e trio aki.
Ora cu a cuminsa revisa e recibonan entrega y paga na Frederick Croes, a bin topa cu algun recibo di Kooyman cu e mesun descripcion pero cu sumanan diferente di otro. Polis a bay Kooyman pa controla e recibonan y aki a bin topa cu e realidad cu tur e recibonan tabata falsifica. Kooyman a sigura cu Frederick Croes a uza logo robez riba e recibonan cu e kier a aparenta di Kooyman, a uza number di recibo cu no ta existi y a pone productonan cu nan no ta ni bende eyden.
Ta cu esey riba mesa a detene e electricien pa falsificacion di documento y malversacion di placa pasobra door di falsifica e recibonan e por a cobra e fundacion hasta 3 of 4 bez mas caro cu normal!
Pero ta zona casi imposibel pa un solo hende por haci algo asina sin haya cooperacion for di paden di Lotto pa Deporte mes. Specialmente pasobra e tabata entrega su recibonan mainta y pa merdia mes e por a busca su check! Contrario na e proceduranan di control den cual cada pago por dura mas o menos 2 siman prome cu e check por ta cla. Mester tin un motibo pa administratie di Lotto pa Deporte “by pass” riba regla pa un solo hende cobra mesora y riba TUR su recibonan.
Kizas esey mes ta e motibo cu dia 14 di september 2011 a laga detene e ex director financiero di Lotto pa Deporte, esta Ricky Croes. Su rol como e homber di placa y e “controller” den e fundacion ta precisamente pa verifica tur pago y controla si ta tene nan mes na procesonan fiha den nan departamento financiero.
Segun nos informacion, Ricky Croes a declara na Landsrecherche cu e no sa di nada y cu e tabata haya ordo “di ariba” pa e paga y pesey e tabata cumpli. Kico mas Ricky Croes a declara no ta conoci, pero e caso no a keda te eynan. Riba 11 di april 2012 a detene Endy Croes, ex director general di Lotto pa Deporte, pa e mesun acusacionnan cu e dos otronan, esta pa malversacion y falsificacion.
Kico e dos otro sospechosonan a declara y con nan declaracion ta incrimina Endy Croes lo mester sali afo awo. E hecho cu Huez Comisario a laga prolonga su detencion cu 8 dia mas ta un indicacion cla cu tin mester di mas tempo pa keda cla cu e trabao di investigacion andando.
Un cos ta sigur, tin mas hende cu tin cu carga nan responsabilidad den e caso aki.
Specialmente pasobra Endy Croes tabatin un posicion masha poderoso den e fundacion. E tabata e Presidente di e fundacion, a tuma su retiro bira director general, pero nunca mas nan no a apunta un presidente nobo. Como tal, e demas miembronan di directiva awor lo mester duna cuenta di con por ta posibel cu nan por a permiti semehante situacion den e maneho financiero di e fundacion.
Cada un ta personalmente responsabel pa e situacion cu a presenta y no por descarta cu lo tin mas detencion pa cay den e dianan nos dilanti.


text:
Recientemente ing. Junior Tromp, kende ta Director di St. Fundacion Facilidadnan Deportivo, den cuadro di maneho di Ministro di Deporte a duna un presentacion n’e Hunta Directiva di St. Fundacion Lotto pa Deporte esaki relaciona cu e trabounan di construccion, renobacion y mantencion cu ta wordo haci n’e accomodacionnan deportivo cu ta cay bou di e maneho di St. Fundacion Facilidadnan Deportivo.
Centro Deportivo Frans Figaroa
Mester bisa cu e trabou mas grandi aworaki ta tumando lugar riba Centro Deportivo Frans Figaroa na Noord.
A cuminsa cambia e dak di e tribuna mientras e trabounan di mantencion y verfmento a inicia. Tin un carga grandi di plachinan di hero p’e dak cu ya caba a sali for di Alemania y ta spera cu dentro di tres siman esakinan lo ta na Aruba.
A manda busca un scoreboard completamente nobo cu awor ta na Miami y otro siman lo ta na Aruba. Asina cu finalisa e trabounan riba e dak lo instala esaki.
N’e edificio di Angel Botta tin algun reparacion mester wordo haci p’asina garantisa e seguridad di tur cu ta frecuenta e edificio aki.
Segun Junior Tromp pa seguridad di un y tur y pa sigura cu tur e trabounan bay sin ningun obstaculo lo mester sera Centro Deportivo Frans Figaroa na Noord pa un temporada di tres siman maximo. Ta spera cu e trabou an keda cla rond di 19 di mei proximo.
Tereno di futbol Jose Wever na Yara
N’e tereno di futbol Jose Buchi Panama Wever na Yara tambe ta finalisando cu algun trabou cu e keda pendiente.
E trabou di verfmento t’esun mas grandi y esaki ya a inicia. E tralie nan rond di e compleho tambe lo bay wordo poni.
Segun sr. Tromp lo mester haci algun cambio dor di Elmar, DOW y DIP pa cu e instalacion y conecion di coriente na henter e compleho, incluyendo e poste nan di luz. Por ultimo rond di e stadion lo basha graniet.
E demas complehonan restora bou di FFD
Na Stadion di Crismo Angela/Nadi Croes tambe lo haci cierto trabou riba e dak unda lo cambia e plachinan pa uno nobo.
Na Parke Curazon Jaburibari a constata algun caminda unda tin e asina yama ‘sinc holes’. Lo cuminsa tambe cu algun trabou di mantencion riba e edificio unda nos grandinan ta haci ehercicio.
Por ultimo riba e pacour tin awa ta para y pronto lo busca un solucion pa cu esaki.
N’e parke di baseball/softbol na Pos Chiquito ta hibando combersacion cu DIP esaki p’e “meetbrieven” y e traspaso di ambos compleho pa FFD.
E ultimo compleho cu lo haci algun trabou di mantencion preventivo ta Joe Laveist Sport Park y aki lo sera e cancha di basketball pa un renobacion completo p’asina scolnan den becindario por haci uso di esaki.
Asina nos por mira cu tin diferente trabou di construccion, renobacion y mantencion ta tumando lugar riba e accomodacionnan deportivo cu ta cay bou di e maneho di St. Fundacion Facilidadnan Deportivo. Un danki na Minister di Deporte, dr. Alex Schwengle su vision & aporte pa cu e facilidadnan deportivo.


text:
For di Consulado General di Venezuela na Corsou, nos a recibi e siguiente carta habri, cu ta bin di pueblo di Venezuela pa dirigí nan mes n’e pueblo di Merca. Bo mester sa cu dia 11 di augùstùs 2017, Presidente Donald Trump a menasa República Bolivariano di Venezuela cu intervencion directo di militar. E menasa peligroso aki a keda rechasá pa tur nacion i tambe pa e pueblo Merikano.
Sinembargo dos siman despues, Presidente Trump a imponé sancionnan severo y tambe sancionnan inhusto riba nos y públicamente a admití cu su intencion ta pa isolá Venezuela económicamente.
Ta trata aki di e mesun strategia – reconocé pa Gobièrno Mericano – cu a keda implementá pa tumba un Gobièrno democrático di Chile na 1973, habriendo e caminda pa dictadura di Augusto Pinochet por a tuma poder.
E menasanan aki y decisionnan unilateral lo afectá nos pais y nos forma pa busca recursonan di cuminda, salubridad y productonan na un manera serio, afectando asina e bida diario di nos pueblo.
Presidente Trump a bin ta traha riba e crísis político den nos pais, dor di forsa Presidente Nicolas Maduro for di poder, apesar cu na 2013 el a keda democráticamente eligí.
Nos ta bay mas leu, pasobra e accionnan aki ta afectá e ciudadano Mericano cu ta bay topa e posibilidad di un aumento di prijs di gasolin, miéntras cu tin míles di trahadornan cu ta coriendo e rísico di pèrdè e placa cu nan a spar pa ora cu nan baha cu pensioen, na momento cu bay afectá e bononan di Venezuela.
E comportacion aki ta inconsistente cu Donald Trump su slogan usa den campaña: “Make America great again”. Contrario e ta crea problema nobo, tanto paden como pafó di Estádos Unídos, haciendo bida duro tanto pa Venezolanonan como miónes di ciudadano Mericano, miéntras cu n’e mesun momento, e ta generá rechaso global y resentimento contra di Gobièrno di Merca y indirectamente contra su pueblo, cu no tin nada di haber cu e accionnan aki.
Mescos cu tabata e caso cu Irak, nos ta riba caminda pa un intervension militar inhusto y sin base, caminda ta petroleo t’e bèrdad. Pero nada por hustificá cu Mericanonan hóben ta keda pusha den un otro conflikto militar, sigur no contra di un pais amigo y di pas manera Venezuela.
Venezuela no ta ni enemigo di Merca ni e ta representá un menasa pa su seguridad. Nos ta admirá su historia, cultura y logronan sientífico. Ta p’esey ta na su lugar pa para tur posibel agresion y na su lugar promové comprondemento político, caminda ta mantené e tradicion largo di amistad entre e dos paisnan aki por sigui florecé.
Presidente Nicolas Maduro a trata na aserca Presidente Donald Trump na vários ocasion, p’asina ey facilitá e comunicacion y generá solucion basa riba Ley Internacional riba un base di rèspèt mutuo.
Lamentablemente te n’e momentonan aki Gobièrno di Merca a ignorá tur intento di diálogo proponé pa Gobièrno di Venezuela.
E pueblo di Merca ta un pueblo di pas y nos ta kere cu boso mester guia pa haci tur esfuerso pa neutralisá e intencionnan nacionalista di boso Gobièrno. Ta p’esey nos ta aserca boso pa den fraternidad y sinceridad, pa urgí tur Mericano di bon boluntad, pa uni cu nos den traha hunto riba e defensa di libertad di nos pueblo, nos yiunan su bienestar, na un cooperacion di pas pa nos region.
E tempo pa un diálogo y comprondemento a yega. No laga nos pèrdè e oportunidad aki y den palabranan di John Lennon: “Ban duna pas un oportunidad”


text: En konekshon ku evakuashon di hendenan for di Sint Maarten pa Kòrsou despues di e desaster ku orkan Irma a laga atras riba e isla, a kuminsá risibí e promé grupo di hende. Ayera a yega Kòrsou 7 buelo ku un total di 414 persona. 31 persona a haña alohamentu aki na Kòrsou. Personal di Departamentu di Imigrashon, Personal di Ministerio di Desaroyo Sosial Labor i Bienestar, Personal di Ministerio di Trafiko, Transporte i Planifikashon Urbano i tambe e organisashonnan di Rampenbestrijdingsorganisatie i Direktorado di Kontrol Riesgo i Maneho pa Kalamidat a risibi i akomodá esnan ku a yega, sòru pa e kuido nesesario i proveé kuminda, awa, transporte i akomodashon. Un siguiente grupo ta na kaminda.


text:
Prioridat number 1 ta bibienda pa pueblo
Minister Zita Jesus-Leito ta redusí listanan di petishon na Domeinbeheer i FKP
Willemstad – Minister di Tráfiko, Transporte i Planifikashon Urbano, señora Zita Jesus-Leito, ta kontinuá ku su enfoke riba bibienda: “E Grupo di Trabou ku ta konsistí di servisionan ROP, Domeinbeheer i Openbare Werken i fundashonnan FKP i Kadaster ta traha huntu pa redusí listanan di petishon i retraso den servisio. Ehersisionan ku a hasi a resultá den redukshon di lista pa tereno na Domeinbeheer ku 2.517, pues di 5.013 pa 2.496 petishon. Na FKP a redusí e lista di petishon ku 1.694, pues di 8.400 pa 6.706 petishon. Esaki ta duna nos un mihó bista di e kantidat real di hende ku ta den espera di un tereno i di un kas. Awor nos por fiha prioridat i traha mas dirigí pa yega na solushon di e problema di eskases di tereno i kas”, asina e minister a deklará den un konferensha di prensa.
Seis siman pasá e minister a presentá su Grupo di Trabou i a splika ku e ke mas sinkronisashon entre su servisio i fundashonnan, pa hasi posibel ku pueblo por yega mas fásil na tereno, kas i pèrmit. E promé meta tabata redusí e listanan di petishon. Pa por yega na un tereno di Domeinbeheer òf un kas di FKP, mester kumpli ku algun rekerimentu: mester tin mas ku 18 aña di edat, ta inskribí na Kòrsou i no tin kas propio òf tereno. Tambe mester por tin forsa finansiero pa konstruí un kas riba tereno di Domeinbeheer òf paga hür den kaso di FKP. Tantu Domeinbeheer komo FKP a traha konhuntamente ku Kadaster i Kranshi pa baha tur hende for di lista ku ya no ta inskribí mas na Kranshi pasobra e persona a bai biba na otro pais òf a fayesé, òf hendenan ku mientrastantu a bira doño di un otro tereno.
Den sèptèmber tur hende ku Domeinbeheer i FKP a baha for di nan lista di petishon lo risibí un karta na e adrès ku e instansianan tin di esun ku a hasi petishon. Tambe lo pone aviso den korant ku a saka e kartanan. Den kaso ku un persona no ta di akuerdo ku eliminashon di su petishon, e por entregá un keho por eskrito denter di un periodo di 6 siman despues di e fecha di e karta. Keho ta posibel solamente por eskrito.
Reto
E minister a deklará enfátikamente: “Mi prioridat number 1 ta bibienda pa pueblo. E meta prinsipal p’esei ta pa Gobièrnu saka mas tereno i konstruí mas kas pagabel i den forma aselerá. Nos ta traha pa realisá esei, apesar di tur nos limitashonnan . Ta p’esei mes mi a duna e Grupo di Trabou e siguiente retonan. Pa fin di 2017 Domeinbeheer mester tin 250 kavel disponibel pa otorgá na personanan riba e lista di petishon. Ke men den e delaster 4 lunanan di e aña aki mi ke pa e lista di petishon aktual baha ku 10%. Pa fin di 2017 FKP mester kuminsá hasi trámite pa traha kas di 80.000 pa 100.000 florin. Análisis ta mustra ku ta den e kategoria aki tin mas nesesidat pa kas.” E minister a indiká ku e ta bin raportá bèk denter di dos luna kon kosnan ta kanando pa logra e reto aki.
Progreso
Entre seis siman pasá ku minister a presentá su Grupo di Trabou i awor, tabatin vários progreso.
Ounke ROP ta traha ku solamente 10% di e kapasidat ku ántes e tabata disponé di dje den e departamentu ku ta otorgá pèrmit di konstrukshon, tòg e servisio a produsí 151 pèrmit: 81 pa bibienda, 18 pa un kantidat total di 114 apartamento i 52 den kuadro di proyektonan grandi i pa ofisina. Un kuart di e pèrmitnan aki ta trata di petishonnan ku tin retraso, trahando a base di e “Inhaalslag Wegwerken Achterstallige Bouwaanvragen (proyekto IWB)”.
Den e último simannan un tim spesial di Domeinbeheer a atendé i finalisá 112 petishon pa diferente di su servisionan, manera renobá kòntrakt pa tereno di èrfpagt (wederuitgifte), kambia hür den èrfpagt, traspaso di hür i splet tereno di èrfpagt. Di e otro banda, un otro tim ta traha riba gran parti di e petishonnan di 2017, pa evitá ku ta krea retraso nobo. Den e próksimo lunanan FKP lo finalisá kas spesial pa adulto mayó i kas regular na Montaña, i tambe otro kasnan na Sapaté i Barber.
Fin di Komunikado


text:
Den cuadro di Kinderboekenweek, riba diadomingo 5 di november 2017, Museum of Industry ta organisa su ultimo evento di contamento di storia pa muchanan e aña aki.
Cu e actividad aki museo ta enfoca ariba e importancia di lesamento.
Pa museo brinda e muchanan un mainta inolvidabel, a invita dos autor cu ta bin conta storia basa ariba e tema di Kinderboekenweek.
E dos autornan cu museo a invita ta Sheila Werleman y Emerita Emerencia.
E contamento di storia ta dirigi na muchanan di 4/5/6/7 aña, e biaha aki.
Contamento di storia lo cuminsa 11 am y ta finalisa 1 pm.
Museo mes ta habri su portanan pa 10 am te 2 pm e diadomingo aki.
Entrada p’e storytelling ta 8.75,- pa persona, y ta necesario pa inscribi e muchanan prome cu e evento. Por inscribi na infomuseumofindustry@gmail.com of por yama na 5847090.
Na final di e evento, tur mucha ta haya un “treat” prome cu bay cas.
Museum of Industry ta gradici Oduber Agencies Aruba, Johnsons Supermarket y New India Insurance Company, pa nan sosten y ayudo pa haci e mainta aki posibel pa nos muchanan.
Pa esnan cu ta interesa, por pasa bishita Museum of Industry na San Nicolas.
E museo ta relata e storia di e desaroyo industrial na Aruba den e ultimo dos siglonan, cu ta encera e industrianan di oro, aloe, fosfaat, petroleo y turismo.
Museum of Industry ta habri di dialuna pa diabierna di 9 am te cu 6 pm, y riba diasabra di 10 am pa 2 pm.
Si bo persona ta interesa pa bay cu un grupo of organisa un evento na Museum of Industry, por tuma contacto cu e museo na 584 7090 y tambe por sigui nan via Facebook.


text:
E acuerdo reciente entre e tres partidonan cu pronto lo forma gobierno ta enfoca como prioridad riba e ser humano. Naturalmente esey ta un concepto bastante amplio cu ta cubri hopi cos. En general e preocupacion ta hustifica, mirando e problemanan cu nos comunidad tin actualmente. Pero e cantidad di diferente grupo den comunidad cu ta pidi atencion ta grandi y tur hunto ta significa gasto grandi pa gobierno, cu na e momento aki sigur no por bay cubri tur pareu. Esaki ta consecuencia di e maneho di e gabinete saliente, cu entre otro a corta pisa den e subsidio na diferente fundacion cu ta traha riba varios aspecto di asistencia social. Esaki no tanto den subsidio riba salario pero si den gasto di operacion, loke pa e entidadnan aki ta mes grave, pasobra esey tambe ta afecta nan trabao severamente.
Ta importante dedica atencion serio na e grupo di persona di edad halto, y esey no solamente pa loke ta nan pension. Ta notabel cu den e acuerdo ta menciona como prome punto haci uzo di experticio y conseho di pensionado den por ehemplo directiva di fundacionnan y stimula participacion laboral. Nos no por ta mas di acuerdo. Yega edad di pension no ta significa obligatoriamente bay sosega, aunke pa esunnan cu ta desea esey lo respeta nan escogencia. Pero mester pensa cu e crecemento hopi rapido di nos poblacion cu a casi ta dobel di loke e tabata 30 aña pasa, ta pone hopi presion riba nos bida organisa en general, no solamente den trabao social, pero tambe den deporte, hasta den sector priva. Por ehemplo den e acuerdo aki mes na tanto ocasion ta referi na un comision o entidad cu mester crea. Un dado momento bo ta cuminsa pensa: “ta ken mester bay den tur e cosnan aki?” Nan tur ta parce mes importante y nos no ta duda cu nan ta, pero bo ta hayando e fenomeno caba cu hende cu talento organisatorio, y ademas cu cierto conocemento profesional ta haya oferta o peticion continuamente pa join un o otro organisacion cu mester di dirigente experimenta, y nan ta scars. Uzo maximal di nos recursonan humano di edad ta un clave den e añanan nos dilanti.
Pa loke ta e tema di reduci edad di pension, ta parce cu den e deliberacionnan a yega na un consenso cu ta miho pa bay trankil y bay studia e asunto bon, prome cu introduci un eventual cambio pa 62 aña como edad di pension y/o introduci un sistema flexibel cu ta permiti bay cu pension prome, cu un rebaho riba e suma di pension. Despues di e analisis extenso cu a haci caba di parti di SVb riba e materia aki den e ultimo añanan, nos ta di opinion cu un sistema flexibel ta factibel, pero simplemente reduci e edad na 62 aña no. Pero cu tempo lo entama e discusion ey atrobe.
Un aspecto importante ta e atencion na e bida familiar y specialmente e apoyo cu mester brinda na e mayornan pa nan por enfrenta e retonan di ta mayor miho. En general esaki ta encera percura pa e facilidadnan cu ta un alivio, y substituto parcial di e bida y supervision familiar. Ta grato pa mira cu ta reconoce e importancia di amplia e proyecto di Traimerdia, cu ta brinda un ayudo concreto pa mehora supervision y guia durante e parti di dia ora e mayornan hopi biaha no ta disponibel ainda pa atende nan yiu pa motibo di trabao. Realmente ta straño cu e partido saliente di gobernacion, cu a inicia e proyecto aki tanto aña pasa, no a haci mucho esfuerso pa sigui amplia esaki. A haci un intento debil pa extende e programa na e scolnan secundario pero tur cos a keda depende di financiamento cu no tabata disponibel, debi na e situacion financiero precario di gobierno.
Tambe, un di e aspectonan di trabao social cu ta urgente pa atende ta e abuso di mucha den tur su forma y gradonan, pasobra esaki no solamente ta rechasabel di mes, pero pasobra e ta kita futuro di mucha y por lo tanto ta afecta nan desaroyo pa nan por contribui como ciudadano. Den e ultimo añanan e tema a haya hopi mas atencion, pero no di e autoridadnan cu mester a percura sikiera pa por tin protocol transparente pa publico en general tin un claridad con pa actua den caso di mester denuncia delito contra mucha.
Finalmente, nos por bay mira un ampliacion di e canasta basico cu hopi mas producto di primera necesidad bao di prijs fiho stipula pa gobierno, asina facilitando bida pa esunnan cu entrada modesto. Pa hopi aña regularmente tabata comenta e diferencia grandi entre e lista reduci di producto di Aruba, compara cu e lista amplio cu mas di 50 producto, incluyendo fruta y berdura fresco cu Curaçao conoce. Tabata parce cu na Aruba no kier a reconoce cu e grupo grandi di ciudadano cu entrada abao tabatin mester di un alivio. Ademas esaki ta un di e medidanan cu no ta costa asina hopi pa gobierno, aunke mester aumenta capacidad di inspeccion y control.


text:
Su Excelencia Gobernador di Aruba, sr. Alfonso Boekhoudt y CEO di Aruba Tourism Authority Ronella Tjin Asjoe-Croes a reuni recientemente pa trata e topico di desaroyo di nos Turismo, pilar di nos economia.
Presente durante e reunion tabata tambe sr. Rajen Budhulall Director di Cabinete di Gobernador y Adjudant Derk Jan Nauta Director Suplente.
CEO di A.T.A. a elabora riba e ultimo desaroyonan dunando un bista riba principalmente e dos mercadonan principal pa Aruba, esta e mercadonan di Merca y Venezuela.
Merca a cera aña 2016 cu 1.2% di crecemento compara cu e aña anterior y pa cual tin como meta un crecemento di minimo 5% pa e aña aki. Asina ta trata di compensa pa gran parti e perdida di turismo for di Venezuela.
Dicho pais a mustra un caida den 2016 y ta proyecta pa sigui cay den 2017.
Pa Merca sinembargo esfuersonan ta dirigi riba un crecemento mayor cu 5% den 2017. Un total di 11% capacidad aereo for di e mercado aki den 2017 compara cu 2016, ta un logro grandi cu lo contribui sigur cu esaki.
A toca e tema tambe di eliminacion di Visa for di Colombia y e impacto positivo cu esaki tabatin cual ta proyecta di sigui den 2017. Directora di A.T.A. a splica cu claro A.T.A. no ta maneha cifra di esnan cu lo por ta bishita pa motibo etnico y cu pues no ta kisas e turista tradicional.
Hecho ta cu pa loke ta turismo, e mercado aki a mira un crecemento significante den 2016 y ta proyecta pa sigui e patronchi aki. Hecho ta tambe cu incremento den demanda a conduci tambe na incremento di capacidad aereo cu introduccion di e. o. Wingo na december 2016 y extra capacidad di Avianca entrante april 2017.
As splica brevemente tambe kico A.T.A. ta haci pa cu maneho di acomodacion alternativo, como tambe e proyecto di ‘Cu Mira pa Futuro’, esta e produccion di un plan di desaroyo pa nos producto Aruba.
A probecha durante e reunion cu Su Excelencia sr. Boekhoudt pa haci entrega di un invitacion pa ta presente durante e conferencia di turismo crucero ‘PAMAC’, (Platinum Associate Member Advisory Council) cual ta un conferencia exlusivamente pa miembronan di nivel platinum di FCCA (Florida Caribbean Cruise Association).
Esaki ta tuma luga durante juni binidero y lo conta cu presencia di un grupo grandi (riba 100 persona) di top ehecutivonan di liñeanan crucero.
CEO di A.T.A a haci entrega di diferente otro documento tambe, incluyendo e ‘Annual Report 2015’ di A.T.A., brindando asina un miho bista riba desaroyonan den nos sector turistico y planes pa cu esaki.
Aruba Tourism Authority ta gradicido pa e oportunidad di por a intercambia di pensamento cu Gobernador di Aruba Su Excelencia sr. Boekhoudt, cu a mustra interes den nos turismo, e pilar principal di nos economia.